Elkezdődött az allergiaszezon

Az elmúlt hetekben elkezdett virágozni a mogyoró- és az égerfa.

Ezekkel a fafajtákkal már februárban meggyűlhet a baja az allergiára hajlamosaknak, mivel a pollenek már megjelentek a levegőben. A biológusok három szakaszra bontják az allergiaszezont. Az első időszakban a fák virágoznak, a másodikban a fűfélék, a harmadikban pedig a gyomnövények. A legmagasabb pollenkoncentráció pedig az eddigi elemzések alapján március-áprilisra tehető.

Elkezdődött az allergiaszezon

Februárban elkezdődött az allergiaszezon.

Sok ember allergiás
a növények pollenjére.
A pollen virágport jelent.
Virágpor van a fákon, a virágokon
és különböző fűféléken is.
A növényekről a pollen
a levegőbe jut.
Az ember, aki allergiás
tüsszög, viszket a szeme
és könnyezik a pollenek miatt.
Februárban kezdett virágozni
a mogyorófa és az égerfa.
A mogyorófa és az égerfa pollenjére is
sok ember allergiás.
Az allergiaszezonnak több része van.
Az 1. időszakban a fák virágoznak.
A 2. időszakban a fűfélék virágoznak.
A 3. időszakban a gyomnövények virágoznak.
Allergén gyomnövény például
a parlagfű, az ürüm.
Márciusban és áprilisban lesz
a legtöbb pollen a levegőben.
Ebben a 2 hónapban is sok
allergiás ember lesz.


70 éves Vajdaság egyetlen magyar nyelvű gyermekhavilapja, a Mézeskalács

A Magyar Szó székházában, Újvidéken hétfőn először ezt a havilapot ünnepelték a legkisebbek jelenlétében, akiket egy interaktív bábelőadással is meglepték. A vendégek a Csodaszán elnevezésű rajzpályázatra beküldött gyermekrajzokat is megtekinthették.

Bár hetven éves a Mézeskalács, mégis tud friss és korszerű ismereteket nyújtani a legkisebbeknek. Losoncz Vilmos, diák, Kókai Imre Általános Iskola, Temerin: „A jegesmedve hol él, meg minden, ilyen ismeretterjesztő szöveg.”
Idén a hetvenedik évfordulóját ünneplő Mézeskalács kiérdemelte a Vajdasági Magyar Újságírók Egyesületének médiadíját. Török Erna, szerkesztő, Mézeskalács, Jó Pajtás: „Jelentős számhoz értünk és továbbra is igyekszünk megtartani a kis olvasókat és népszerűsítjük is a lapunkat, mivel arra törekszünk, hogy minél több gyermekhez eljusson a Mézeskalács, mert úgy látjuk, hogy fontos számukra is és hogy örömüket lelik benne és fontos az is, hogy a pedagógusok és a szülők fölismerték ennek a jelentőségét és ők is támogatnak bennünket a lapunk népszerűsítésében.”
1953-ban mellékletként jelent meg a Mézeskalács először. Az elsődleges feladata évtizedek alatt nem változott: oktató-nevelő és tananyagpótló szerepe megmaradt. Célja pedig az olvasás népszerűsítése, hogy a vajdasági magyar gyermekek jobban ápolhassák az anyanyelvüket. Erdődi Edvina, igazgató, Magyar Szó Lapkiadó Kft.: „Megkezdte a Magyar Szó Ház az ünnepi hetét, a mai napon, az első napon a legkisebbeknek kedvezünk, ugyanis a Mézeskalács születésnapját ünnepeljük. Holnap a Jó Pajtás születésnapját. Szerdán a központi ünnepségünk megrendezésére kerül sor, a Magyar Szó 79. születésnapjára.”
Majd csütörtökön a vajdasági sajtó képviselőivel egy szakmai tanácskozást szerveznek és pénteken a Forum nyomda 66. születésnapját ünneplik meg.

70 éves a Mézeskalács

70 éves lett Vajdaság egyetlen magyar nyelvű gyermekújsága, a Mézeskalács.

A Mézeskalács gyerekeknek szóló havilap.
Azért havilap, mert minden hónapban egyszer jelenik meg a gyermekújság.
A Mézeskalács havilap a Magyar Szó újsághoz tartozik.
Tegnap a Magyar Szó székházában,
Újvidéken ünnepelték meg a Mézeskalács születésnapját.
Tegnap december 18-a, hétfő volt.
Az ünneplést a gyerekek részvételével tartották meg.
A gyerekeket bábelőadással is meglepték.
A vendégek a Csodaszán elnevezésű
rajzpályázatra beküldött gyermekrajzokat is megtekinthették.
A Mézeskalács a mai napig tud érdekes
és hasznos tudnivalókat adni a gyerekeknek.
A Mézeskalács célja az olvasás népszerűsítése
és az olvasás megszerettetése a gyerekekkel.
Ma a Jó Pajtás nevű újság születésnapját tartják
a Magyar Szó Újvidéki székházában.
Ma december 19-e, kedd van.
Szerdán a központi ünnepséget szervezik meg Újvidéken.
A központi ünnepségen a Magyar Szó újságnak
79. születésnapja lesz megünnepelve.
Szerda december 20-a, holnap lesz.


Szent Antal napja férjjósló nap is

Ma van Páduai Szent Antalnak, a római katolikus egyház fő „alamizsnásmesterének” emléknapja. Dologtiltó és férjjósló nap.

A lányok egész nap vízen és kenyéren böjtöltek, éjfélkor gyertyát gyújtottak, átléptek az ágyon, és a tükörben állítólag meglátták a jövendőbelijüket.
Sok állattartással kapcsolatos hiedelem fűződik ehhez a naphoz. Nem fogták be az állatokat,vagy láncon hajtották át, és a gazda közben azt kívánta: „legyetek erősek mint a vas, tartsatok össze, mint a lánc, és Páduai Szent Antal őrizzen meg a vadállatoktól!”
Páduai Szent Antal többek között a szembetegek, a gyulladásban szenvedők oltalmazója, valamint a szegények védőszentje, ezért a katolikus templomokban a szobra előtt található Szent Antal-persely a rászorulók számára felajánlott adományok gyűjtésére szolgál.

Szent Antal napja van

Ma június 13-a, hétfő van.
Páduai Szente Antal napja
a római katolikus egyházfő
„alamizsnásmesterének” emléknapja.
Azért nevezik Páduai Szent Antalt
„alamizsnásmesternek”, mert ő
a szegények védőszentje.
Ez miatt a katolikus templomokban
a Szent Antal szobor előtt található perselybe
a rászoruló emberek számára szánt
adományt kell rakni.
Páduai Szent Antal a szembetegek
és a gyulladásban szenvedők védelmezője is.
Páduai Szent Antal napja dologtiltó
és férjjósló nap is.
Ez azt jelenti, hogy régen a lányok
egész nap vízen és kenyéren böjtöltek,
éjfélkor gyertyát gyújtottak, átléptek az ágyon,
és a tükörben állítólag meglátták
a jövendőbeli férjüket.
Sok állattartással kapcsolatos néphiedelem
kapcsolódik Szent Antal napjához.
Ilyen például, hogy régen nem fogták be az állatokat,
vagy láncon hajtották át, és a gazda
közben azt kívánta:
„legyetek erősek mint a vas,
tartsatok össze, mint a lánc,
és Páduai Szent Antal őrizzen meg a vadállatoktól!”


Rendkívüli véradási akcióra várják az önkénteseket Törökbecsén

Az akciót december 13-án a helyi Nyugdíjasok Új Egyesületének székházában szervezik meg.

A vérkészlet hiánya miatt idén ez a második humánus megmozdulás, amit a  Vöröskereszt törökbecsei szervezete a Vajdasági Transzfúziós Intézettel közösen hív életre.
Az önkénteseket, jótékonykodókat hétfőn, a Tito marsall utca 17-es házszám alatt lévő idősek klubjába délelőtt kilenc órától délig várják.

Rendkívüli véradási akció lesz Törökbecsén

Törökbecsén kevés a vérkészlet, ezért rendkívüli véradási akciót szerveznek a városban.

A véradási akciót december 13-án, hétfőn szervezik meg.
A törökbecsei Nyugdíjasok Új Egyesületének
épületében szervezik meg hétfőn a véradási akciót.
Az önkéntes véradókat
a Tito marsall utca 17-es címre várják
hétfőn délelőtt 9 órától délig.
Dél 12:00-kor van.
Vért adni nagyon fontos dolog.
Véradással 3 másik ember életét menthetjük meg.
Vért adhat minden egészséges nagykorú ember.
Nagykorú az, aki betöltötte a 18. életévét.


Fokozott rendőri jelenlétre lehet számtani Szerbia-szerte

Az előttünk álló időszakban nagyobb városok terein, parkjaiban, bevásárlóközpontokban, vasútállomásokon, de a Belgrádi Vásár terültén is jelen lesznek a hatóság emberei - áll a belügyminisztérium közleményében.

Az intézkedés megelőző jellegű, és a célja, hogy a polgárok biztonságban érezzék magukat - áll a közleményben. Erről a Nemzetbiztonsági Tanács, a Szerbiai Katonaság és a belügyminisztérium közösen döntött.

Nagyobb rendőri részvételre lehet számítani egész Szerbiában

A következő időszakban még több rendőr lesz jelen az országban.

A rendőrök a nagyobb városok terein, parkjaiban,
bevásárlóközpontokban, vasútállomásokon
és a Belgrádi Vásár területén is jelen lesznek
a következő időszakban.
A nagyobb rendőri jelenlét célja, hogy a lakosok
még nagyobb biztonságban érezzék magukat.
A nagyobb rendőri jelenlét célja, hogy
megelőzzenek bármilyen veszély kialakulását az országban.
Erről az intézkedésről a Nemzetbiztonsági Tanács,
a Szerbiai Katonaság és a rendőrség közösen döntött.


18 ezer munkanélküli számára jelentek meg pályázatok

13 új pályázatot írt ki a Nemzeti Foglalkoztatási Szolgálat vállalkozók és munkanélküliek részére. Összesen több mint 18 ezer munkanélkülit kapcsolnak be a programba.

Erre a célra összesen 5 milliárd 750 millió dinárt különítettek el, amelyből több mint 550 millió dinárt a fogyatékkal élőkre fordítanak.
A pályázatok többsége november 30-ig áll nyitva, a fogyatékkal élők számára a kérelmek átadásának határideje december 31. A vállalkozók május 17-ig jelentkezhetnek.
Részletes információk a Nemzeti Foglalkoztatási Szolgálat helyi fiókintézetében kapható, illetve a www.nsz.gov.rs oldalon olvasható.

Pályázatok jelentek meg 18.000 munkanélküli számára

A Nemzeti Foglalkoztatási Szolgálat 13 új pályázatot jelentetett meg.

A 13 új pályázat vállalkozóknak
és munkanélkülieknek szól.
Összesen több mint 18.000 munkanélkülit
kapcsolnak be ebbe a pályázatba.
A pályázatra az interneten keresztül
lehet jelentkezni.
A pályázat támogatást és munkahelyet
biztosíthat a munkanélküli emberek számára
Szerbiában.
A pályázatok többségére november 30-ig
lehet jelentkezni.
Munkahelyi pályázatok és támogatások jelentek meg
a fogyatékkal élő emberek számára is.
Fogyatékkal élő ember például
a mozgássérült ember, a látássérült ember
vagy az értelmi sérült ember.
A fogyatékkal élő emberek számára
december 31-ig lehet jelentkezni a pályázatra.
A vállalkozók május 17-ig jelentkezhetnek
a pályázatra.
Még több információt a pályázatokról
és a támogatásokról a következő
internetes oldalon lehet olvasni:
www.nsz.gov.rs
Ezen az oldalon csak szerb nyelven
lehet információkat olvasni.


Épül az aluljáró Palicson, tilos az átkelés

Elkezdődött a palicsi vasútállomásnál a gyalogos-kerékpáros aluljáró kiépítése, ezért mától legalább az év végéig tilos az átkelés a vasútállomásnál a leendő vasút nyomvonalán - tájékoztatja a nyilvánosságot a palicsi helyi közösség.

A Szabadka-Horgos közötti vasútvonal felújítási munkálatainak részeként épülő aluljáróhoz egy 5 méter széles és 6 méter mély árkot ásnak, amely veszélyes a közlekedőkre.

Épül az aluljáró a palicsi vasútállomásnál

Tegnap elkezdődött a palicsi vasútállomásnál a gyalogos és a kerékpáros aluljáró kiépítése.

Tegnap október 29-e, péntek volt.
Október 29-től december végéig
tilos az átkelés a palicsi vasútállomásnál.
Az aluljáróhoz egy 5 méter széles
és 6 méter mély árkot ásnak.
Ez a széles és mély árok veszélyes a közlekedőkre,
ezért tilos az átjárás.
A Szabadka és Horgos közötti vasútvonal felújítása miatt
újítják a palicsi vasútállomást is.


Közzétették a kisérettségik előzetes eredményeit

A szerbiai kisérettségi vizsgák előzetes eredményeit ma nyolc órakor tették közzé a www.zios.mpn.gov.rs oldalon, értesít az Oktatási Minisztérium.

Azok a diákok, akiknek nincs lehetőségük digitálisan megtekinteni az eredményeiket, ezt az általános iskolájukban tehetik meg. A végleges eredményeket június 28-án teszik közzé. Az eredményekkel kapcsolatban holnap írásban lehet reklamációt benyújtani. Ezeket még aznap elbírálják. A végzősöknek az általános iskolai eredmény 60 pontot hozhat, míg a záróvizsgákon elért eredmények legfeljebb 40 pontot. 13-at az anyanyelvi és a matematika teszten, míg 14-et a kombinált felmérőn lehetett elérni.

Előzetes kisérettségi eredmények

Az interneten vannak az előzetes kisérettségi vizsgák eredményei.

Előzetes kisérettségi
eredmény azt jelenti,
hogy ezek még
nem hivatalos eredmények.
A www.zios.mpn.gov.rs
internetes oldalon lehet
megnézni az előzetes
kisérettségi vizsga eredményeit.
Ma reggel 8 órakor
tette fel az eredményeket
az internetre
az Oktatási Minisztérium.
Ma június 23-a,
kedd van.
Azok a diákok,
akiknek otthon
nincs internet,
azok a saját iskolájukban
tudják megnézni
a kisérettségi eredményeket.
A végleges, hivatalos
kisérettségi vizsga
eredményei
június 28-án lesznek meg.
Június 28-a vasárnap lesz.
Az eredményekkel
kapcsolatban reklamációt
írásban lehet küldeni
holnap a www.zios.mpn.gov.rs
internetes oldalra.
Holnap június 24-e,
szerda lesz.
A 8. osztályt fejező
tanulók az általános iskolai
eredményekre 60 pontot
szerezhettek.
A záróvizsgákon elért
eredményekre maximum
40 pontot szerezhettek
a végzős tanulók.
Az anyanyelv tesztre
maximum 13 pontot
szerezhettek,
a matematika tesztre is
13 pontot szerezhettek
a tanulók.
A kombinált tesztre
maximum 14 pontot
szerethettek a tanulók.
Ez összesen 40 pont.


Pál Gajódi Olivér már Budapesten van

A hírt a közösségi hálón gyűjtést szervező aktivisták tették közzé.

Olivér átesett a Covid-teszten, és a Bethesda Gyermekkórház intenzív osztályán várja a többi vizsgálatot.
A korábban ismertetett eljárás szerint a gyermekkórház szakorvosai először leválasztják Olivért a lélegeztetőgépről, majd a tervek szerint január végén megkezdik a génterápiához szükséges vizsgálatokat, és megrendelik Olivérnek a Zolgensma gyógyszert. Február közepén megkaphatja a génterápiát is.
A terápia csaknem 2,3 millió euróba kerül. A bajmoki kisfiú gyógykezeléséhez szükséges pénzt jótékonysági akciók során gyűjtötték össze az aktivisták, mint írják, egy eddig még soha nem tapasztalt összefogással.

Pál Gajódi Olivér már Budapesten van

A hírek szerint Pál Gajódi Olivér már Budapesten van édesanyjával.

Olivérnek súlyos
betegsége van.
Olivér 1 bajmoki kisfiú.
Bajmok 1 város Vajdaságban.
Olivér betegségének a neve
gerinc eredetű
izomsorvadás.
A gerinc eredetű
izomsorvadás
nagyon veszélyes betegség.
Olivérnek gyógyszerekre
van szüksége.
A gyógyszerek
nagyon drágák.
A drága gyógyszer tudja
meggyógyítani Olivért.
A drága gyógyszer
több mint 2 millió euróba
kerül.
Olivér gyógyulására
nagyon sok ember
gyűjtött pénzt.
A jó emberek segítségével
összegyűlt a drága
gyógyszerre a pénz,
így Olivér meggyógyulhat.
Olivérnek koronavírus
tesztet kellett csinálni
ahhoz, hogy Budapestre
tudjon utazni.
Olivér most a budapesti
Bethesda Gyermekkórházban van.
Budapest Magyarország
fővárosa.
A kórházban az orvosok
leválasztják Olivért
a lélegeztetőgépről.
A tervek szerint
február közepén
Olivér megkaphatja
a drága gyógyszert.
A gyógyszer neve
a Zolgensma.
Sok sikert kicsi Olivér!


Októbertől igényelhető az influenza elleni védőoltás

Félmillió vakcina lesz Szerbiában, harmadával több, mint egy évvel korábban.

Október első napjaiban kezdik meg a szerbiai lakosság influenza elleni beoltását - tudta meg a Politika című napilap.
Mintegy 500 ezer vakcina áll majd rendelkezésre, ebből körülbelül 150 ezer adag belföldi gyártású lesz, a Torlak Intézet állítja majd elő, a többit külföldről szerzi be az állam. A félmillió adag azt jelenti, hogy az előttünk álló influenzaszezonra 35 százalékkal több védőoltással készülnek, mint amennyi az előző évben volt.
A belgrádi lap úgy tudja, a vakcina ingyenes lesz, és mindenki megkapja majd, aki igényli.

Októbertől lehet kérni az influenza elleni védőoltást

Októbertől lehet majd kérni az influenza elleni védőoltásokat Szerbiában.

Az influenza 1 megfázásos
betegség.
Sokkal több influenza
elleni védőoltás lesz
idén Szerbiában,
mint a tavalyi évben.
Idén 2020 van.
Tavaly 2019 volt.
Idén 500 ezer vakcina
lesz Szerbiában.
A vakcina ugyanaz,
mint a védőoltás.
A tervek szerint
az influenza elleni
védőoltás ingyenes lesz.
A védőoltást
mindenki megkaphatja,
aki kéri.


Újraindul a Szabadka-Szeged buszjárat

Hétfőtől, azaz június elsejétől újraindítja Szegedre közlekedő buszát a Subotica-trans Utasszállító Közvállalat - erősítette meg a Pannon RTV-nek a vállalat illetékese.

A Szabadka-Szeged buszjárat eddig nem közlekedett a rendkívüli állapot miatt. A jegyárak nem változnak a korábban megszokotthoz képest. A kesztyű és a maszk használata kötelező a járatokon - hívják fel a figyelmet az illetékesek. Az autóbuszok utaskapacitását tekintve minden járaton kijelölt ülőhelyek lesznek, hogy lehetőség legyen a szociális távolságtartásra. A közvállalatban hangsúlyozzák, senkinek sem kell attól tartania, hogy esetleg nem szállhat majd fel a buszra helyhiány miatt. A gépjárműveken folyamatos lesz a fertőtlenít
Fehér Opletán Zsolt, műszaki ügyvezető igazgató, Subotica-trans Utasszállító Közvállalat, Szabadka: „Már járható a határ a szerb és a magyar állampolgároknak, így a vállalat úgy döntött, hogy megindítja a Szeged-Szabadka járatot, ami majd hétfőn fog elindulni. A régi menetrend szerint, ami azt jelenti, hogy reggel 6 óra 30 perckor indul, és visszafelé Magyarországról, Szegedről pedig 15 óra 40 perckor. Ez hétköznap és szombat, vasárnap, ünnepnap, tehát minden nap folyamatosan fog menni.”

Újraindul a Szabadka-Szeged buszjárat

Hétfőtől újraindul a Szabadka-Szeged buszjárat.

Hétfő június 1-je lesz.
A Subotica-trans indítja újra
a Szabadka-Szeged buszokat.
A Szabadka-Szeged buszjárat
eddig nem közlekedett
a rendkívüli állapot miatt.
A jegyek ára nem változott.
A Szabadka-Szeged buszjáratokon
kötelező lesz a maszk
és a kesztyű használata.
A buszjáratokon fontos lesz
betartani az emberek
közötti távolságtartást.
Ki lesz jelölve
az utasoknak,
hogy hova szabad ülni
a buszban.
A buszok fertőtlenítve
lesznek minden nap.
A Szabadka-Szeged buszjáratok
minden nap közlekednek.
A Szabad-Szeged buszok
a régi menetrend szerint
közlekednek.
Szabadkáról reggel
6:30-kor indul a busz
Szegedre.
Visszafelé Szegedről
délután 15:40-kor
indul a busz Szabadkára.


Új érettségi rendszer lép életbe Szerbiában

Az idei tanévben új érettségi rendszer lép életbe Szerbiában, ami egyelőre csak a záróvizsgázókat, azaz a 3. fokozaton végzős diákokat érinti, de a 2023/24-es tanévtől már a gimnáziumok, a szakiskolák és a művészeti iskolák 4. fokozatos tanulói számára is érvényes lesz.
A záróvizsgára gyakorol az óbecsei Közgazdasági-kereskedelmi Iskola diákja. Tortát sütött, és azt szeli fel. Az idei tanévben új érettségi rendszer indul, ami egyelőre csak a 3. fokozaton végző diákokat, így a leendő cukrászokat is érinti.
Az állami érettségi bevezetésének a támogatására 2019 januárjában kezdődött el egy projekt, amiben az óbecsei Közgazdasági-kereskedelmi Iskolából négyen vehettek részt. Közöttük volt Galgó Ferenci Andrea is. Elmondása szerint pontosan meg van határozva, hogy mit kell tudniuk a diákoknak.
A 2023-24-es tanévben lép életbe az a fajta vizsgáztatás, ami egységes lesz egész Szerbia területén a középiskolák 4. fokozatos tanulói számára is. A jövő évtől a szakiskolásoknak, a gimnazistáknak és a művészeti iskolásoknak is kötelező érettségi vizsgatantárgy lesz az anyanyelv és a matematika, emellett lesz egy harmadik választott tantárgy is.
Az állami érettségi bevezetését két kísérleti és két próbaérettségi előzte meg, így minden iskola megismerkedhetett a leendő vizsgafeladatokkal.

Új érettségi rendszer Szerbiában

Megváltozik az érettségi rendszer Szerbiában.

Az érettségi tudásfelmérő tesztet jelent.
Érettségit minden végzős középiskolásnak
és gimnazistának írnia kell.
Újdonság lesz, hogy mindenkinek kötelező
tantárgy lesz az anyanyelv és a matematika.
A 2023/24-es tanévtől már minden végzős
középiskolás diáknak kötelező lesz
anyanyelvből és matematikából is érettségit írnia.
A 2023/24-es tanév idén szeptemberben kezdődik.
Jelenleg még csak a 3. fokozaton végző diákokra
vonatkozik az új érettségi rendszer.
Így például a cukrászoknak, a szakácsoknak
és a pincéreknek tanuló diákok is
az új érettségi rendszer szerint fejezik
a tanévet júniusban.
Az anyanyelv és a matematika mellett
lesz egy harmadik választott tantárgy is,
amiből érettségi tesztet kell írniuk
a végzős középiskolás diákoknak.


A beoltottak között sokkal kevesebb a súlyos beteg

A koronavírus ellen beoltott páciensek között sokkal kevesebben szorulnak kórházi kezelésre, ha elkapják a betegséget, és a beoltottak közül senki sem halt bele a koronavírus következményeibe - nyilatkozta a szerb közmédiának dr. Marija Zdravković.

A Bežanijska Kosa Klinikai Központ igazgatója hozzátette, hogy a koronavírus okozta szövődmények között gyakori a trombózis, az idegrendszeri problémák és az álmatlanság. A szakember szerint a betegség két következménnyel jár. Az egyik, hogy a páciens hosszan tartó fáradtságot, erőtlenséget érez, a másik pedig, hogy szívritmuszavar lép fel nála.

A beoltottak között kevesebb a súlyos beteg

Dr. Marija Zdravković szerint a beoltott emberek között sokkal kevesebb a súlyos beteg.

Dr. Marija Zdravković 1 szerb orvos.
Az orvos szerint a koronavírus elleni vakcinával
beoltott emberek között
kevesebben kerülnek be a kórházba,
ha el is kapják a koronavírust.
Az orvos szerint a beoltottak közül
senki sem halt bele a koronavírusba.
Dr. Marija Zdravković szerint, ha az ember elkapja
a koronavírust, akkor több tünetet is mutat.
Ilyen tünet például az álmatlanság,
a hosszan tartó fáradság, az erőtlenség
és a szívritmuszavar is.
Az orvosok szerint minden ember számára
fontos felvenni a koronavírus elleni védőoltást.
Így tudunk csak védekezni a vírus ellen.


Megérkezett a szerződés szerinti utolsó kínai vakcinaszállítmány

Újabb vakcinaszállítmány érkezett Kínából Szerbiába. A Sinopharm gyártó oltóanyagából ezúttal félmillió adag jött meg.

A szállítmányt Ana Brnabić szerb miniszterelnök és Csen Bo, Kína szerbiai nagykövete fogadta a belgrádi Nikola Tesla reptéren.
Brnabić elmondta, a szerződés értelmében a Sinopharm utolsó szállítmánya érkezett meg ma reggel, ezzel együtt pedig január óta nyolc alkalommal összesen 4,2 millió oltóanyag érkezett Kínából Szerbiába.
„A Sinopharm valóban megmutatta a megbízhatóságát, amire senki sem számított ilyen nehéz időkben és körülmények között. Köszönhetően a kínai fél komolyságának sikerült elérnünk, hogy 45 százalék feletti a felnőtt lakosság oltottsága, ebben a pillanatban pontosan, 45,3 százalék.”

Megérkezett az utolsó kínai vakcinaszállítmány

Ma reggel újabb vakcinaszállítmány érkezett Kínából Szerbiába.

Ma május 27-e, csütörtök van.
500 ezer kínai gyártmányú Sinopharm
védőoltás érkezett a belgrádi repülőtérre.
Belgrád Szerbia fővárosa.
A vakcinaszállítmány érkezésekor
Ana Brnabić szerb miniszterelnök is jelen volt.
A szerb miniszterelnök elmondta,
a szerződés szerint a Sinopharm utolsó
szállítmánya érkezett meg ma reggel Szerbiába.
Január óta 8 alkalommal küldött Kína
Sinopharm nevű védőoltást Szerbiába.


Jelentősen drágultak az ingatlanok Szabadkán és környékén

Mintegy 20-30 százalékos áremelkedésről beszélhetünk.

A kereslet továbbra is nagy. A vásárlók között egyre több a belgrádi és az újvidéki személy, de nagybecskerekiek és magyarországi vásárlók is Szabadkán fektetik be pénzüket lakásba, vagy családi házba - ez az ingatlanügynökök tapasztalata.
Egyre több lakótömb épül Szabadkán. Sok esetben pedig már akkor elkelnek a lakások, amikor még el sem készülnek. Az ingatlanügynökök szerint ez azért van, mert ilyenkor sokkal olcsóbban lehet megvásárolni azokat. Természetesen a kész lakások iránt is van érdeklődés, azonban ezek drágábbak.
500-tól 800 eurós négyzetméterenkénti ár. Ennyiért tudunk megvásárolni egy régi építésű lakást Szabadkán. Az újabbak pedig még drágábbak. Ezer, de akár 1500 eurót is fizethetünk négyzetméteréért. Az árak emelkedésének oka egyebek mellett az építkezési alapanyagok drágulása és a munkáltatók munkadíjainak emelkedése. Az árakat természetesen az is befolyásolja, hogy hol helyezkedik el az ingatlan. A külvárosban olcsóbban juthatunk lakáshoz, mint a központban.
Szügyi Rezső, szabadkai ingatlanügynök elmondta, az árak emelkedésének ellenére is nagy a kereslet a lakások iránt, és kínálat is van bőven. Szabadka vonzó más város lakói számára is.
„A belgrádi, újvidéki lakások ára magasabb jóval, mint a szabadkai lakásoké, viszont megjegyzem azt, hogy Szabadka, mint határ menti város és itt az ipari negyed, egyetemek is vannak, valójában egy frekventált hely és Szabadka ezért is szerepel ilyen téren egy olyan helyen, ahol keresik az ingatlanokat.”
A kertes házak árai is emelkedtek. Szabadkán ezek iránt is van kellően érdeklődés. Megnéztünk egy 83 négyzetméteres eladó családi házat. Udvar, terasz, nappali, ebédlő és konyha egy légtérben, két hálószoba, fürdő és éléskamra gázfűtéssel. És részben bútorozott. Ez Szabadka nyugodtabb, de relatív városközpont-közeli utcájában 60 ezer euróba kerül.
A Harcosok Sorakozója Lakótelep továbbra is népszerű, a Zorka környéke azonban kevésbé keresett.
Sokan lakáshitelre vásárolnak ingatlant, a legkeresettebbek a 30-60 ezer euró értékűek.
Đuro Gavrić ingatlanügynök: „Természetesen van tízezer euróért is, lehet, hogy még tízezer alatt is lehet találni, viszont ezek azok a házak, amelyek messze vannak a központtól és sokkal kevesebb infrastruktúrával rendelkeznek. Ezek szintén megtalálják a maguk vevőit, de ezek kevésbé korszerűek.”
A járványhelyzet az ingatlanpiacra is kihatott. A pandémia miatt a családi házak iránt megnövekedett az érdeklődés, sokan vásároltak hétvégi házakat, olyanok is elkeltek ebben az időszakban, amelyek iránt már évek óta nem volt érdeklődés. Akik befektetésként szeretnének ingatlant vásárolni, inkább a lakásokat keresik.

Megdrágultak a házak és a lakások Szabadkán és környékén.

Továbbra is sokan akarnak házat
vagy lakást vásárolni Szabadkán és környékén.
A vásárlók között egyre több a belgrádi
és az újvidéki személy.
Belgrád Szerbia fővárosa.
Újvidék 1 nagyváros Vajdaságban.
A vásárlók között nagybecskereki
és magyarországi vásárlók is vannak.
A vásárlók Szabadkán fektetik be pénzüket
lakásba vagy családi házba.
Ezt az ingatlanügynökök mondják.
Ingatlanügynök az az ember,
akik lakások és házak eladásával foglalkozik.
Egyre több lakóépület épül Szabadkán.
Sokszor már akkor megvásárolják a lakásokat,
amikor még el sem készülnek.
Az ingatlanügynök szerint ez azért van,
mert ilyenkor sokkal olcsóbban lehet
megvásárolni a lakásokat.
Az elkészült lakások iránt is nagy az érdeklődés.
Az elkészült lakások már drágábbak.
Egy régi építésű lakást Szabadkán
500 eurótól 800 eurós négyzetméterenkénti áron
tudunk megvásárolni.
Az újabb lakások még drágábbak.
Egy újabb építésű lakásért
akár 1500 eurót is fizethetünk négyzetméteréért.
A házak és a lakások ára azért emelkedtek meg,
mert megdrágultak az építkezési alapanyagok
és a munkások fizetése is.
Az árak attól is függnek, hogy hol
helyezkednek el a családi házak vagy a lakások.
Külvárosban olcsóbban juthatunk lakáshoz,
mint a központban.
A Harcosok Sorakozója Lakótelep
továbbra is népszerű a lakásvásárlók körében.
A Zorka környéke már kevésbé keresett.
Sokan lakáshitelre vásárolnak házat vagy lakást.
A lakáshitelre a pénzt a bank adja.
Ilyenkor a banknak minden hónapban vissza kell fizetni
a kapott pénz egy részét.
A járványhelyzet miatt egyre több ember
vásárolt családi házat vagy hétvégi házat.


Gyógyítható a betegség

Gyógyítható a betegség - mondják a Szerbiába érkezett kínai szakemberek, akik otthon az első sorokban harcoltak a koronavírus ellen.

A betegség hirtelen fellépő, és akiknek erős az ellenálló-képességük, azok gyógyíthatók - hangsúlyozták. A kezelésben négyféle orvosságot használtak, közülük kettő itt is van, és alkalmazzák is. Úgy vélik elég lélegeztetőgépe van eddig az országnak, és a legfontosabb, hogy az egészségügyi dolgozók megtanulják kellően megvédeni magukat. A helyzet komoly, de a bevezetett intézkedések, a határok lezárása, a kijárási tilalom nagyon hatékony - szögezték le. Főleg azokat kell tesztelni, akik külföldről jöttek haza, és akikkel kapcsolatban voltak - tették hozzá. A kínai orvosok szombaton érkeztek Szerbiába, hogy megosszák tapasztalataikat, és aktívan részt vegyenek a vírus elleni küzdelemben.

Jó hír – gyógyítható a koronavírus

Kínai szakemberek azt mondják, meg lehet gyógyítani a koronavírusos betegeket.

Szombaton kínai szakemberek
érkeztek Szerbiába.
Szombat március 21-e volt.
A kínai szakemberek
azért jöttek Szerbiába,
hogy tudásukkal
segítsék az orvosokat.
A kínai szakemberek
tudják, hogyan kell meggyógyítani
a koronavírusos betegeket.
Kínában volt az 1.
koronavírusos beteg.
Kína 1 ország Ázsiában.
Ázsia több ország csoportja.
A kínai szakemberek
4 féle orvossággal gyógyították
a koronavírusos betegeket Kínában.
A 4 féle orvosság közül
2 Szerbiában is van.
A 2 féle orvossággal
gyógyítják a koronavírusos
betegeket Szerbiában is.
A kínai szakemberek szerint
az orvosok és a nővérek is
nagyon jó munkát végeznek
Szerbiában.
A kínai szakemberek szerint
elég lélegeztetőgép van
a kórházakban Szerbiában.
Lélegeztetőgép csak annak
a koronavírusos betegnek kell,
aki a betegség miatt
nehezen kap levegőt.
A kínai szakemberek szerint,
jó, hogy szigorítások vannak
a kijárási tilalommal kapcsolatban
Szerbiában.
A kínai szakemberek azt mondják,
azokat az embereket kell
kivizsgálni, akik külföldről
jöttek Szerbiába.


Összegyűlt a pénz Boško kezelésére

Köszönetet mondott minden jó szándékú embernek a kis Boško Gugleta családja.

Az Instagramon jelentették be, hogy összegyűlt a pénz az SMA-1 betegségben szenvedő kisfiú génterápiás kezeléséhez. A boldogságunk nagy, a hála pedig örök. Nincsenek szavak, amelyekkel leírható, hogy mennyire hálásak vagyunk - olvasható a bejegyzésben.
Ahogy korábban már mi is beszámoltunk róla, a hat hónapos Boško Gugleta szeptember közepén Budapesten kapja meg a génterápiát.
Da i Boško pobedi SMA (@daiboskopobedisma) által megosztott bejegyzés

Összegyűlt a pénz Boško gyógyítására

Összegyűlt a pénz a kis Boško gyógyítására.

Boško 1 kisfiú, akinek SMA-1 betegsége van.
Az SMA betegség 1 nagyon veszélyes betegség.
Nagyon drága gyógyszerrel lehet
meggyógyítani az SMA betegséget.
Szerencsére a kis Boškonak összegyűlt
a pénz a gyógyszerekre.
Tegnap jelentették be az interneten,
hogy összegyűlt a pénz a kisfiú gyógyítására.
Tegnap augusztus 17-e, kedd volt.
Boško családja megköszönte az emberek segítségét.
A 6 hónapos Boškonak szeptember közepén kell
megkapni a gyógyszereket Budapesten.
Budapest Magyarország fővárosa.
Boško szülei elmondták, hogy nagyon örülnek,
hogy a fiúk meggyógyulhat.
Boško szülei elmondták, hogy örökké
hálásak lesznek az embereknek, akik
segítették a kisfiú gyógyítását.


Az idei második drágulás is a jövedékiadó-naptárral való összehangolásnak tudható be, amely a következő években is kihat majd a szerbiai cigarettaárakra.

Egyes cigarettagyártók legolcsóbb termékéért 280-560 dinárt kell fizetni csomagonként.
A dohánygyártók évente kétszer alkalmazkodnak az áremelkedéshez, amelyet a 2017-ben elfogadott jövedékiadó-naptár ír elő. A jövedéki adó az uniós normáknak való megfelelés érdekében növekszik, az államnak 2025-ig a jelenlegi 70 helyett 90 eurót kell keresnie ezer szál eladott cigarettán, vagyis így minden eladott doboz után 1,8 euró jutna a költségvetésbe. Az adónaptár előírásaival összhangban a cigaretta jövedéki adója másfél dinárral emelkedik minden hat hónapban.

10 dinárral emelkedett a cigaretta ára

Tíz dinárral emelkedett a cigaretta dobozonkénti ára Szerbiában.

Idén 2. alkalommal drágítottak
a cigaretta dobozonkénti árán az országban.
Idén 2021 van.
Vannak olyan cigarettagyártók, amelyeknek
a legolcsóbb cigarettájuk 280 dinárba kerül.
Vannak olyan cigarettagyártók, amelyeknek
a legdrágább cigarettájuk 560 dinárba kerül.
A cigarettagyártóknak minden évben
2 alkalommal kell, hogy emeljék a cigaretták
dobozonkénti árát Szerbiában.


Ružić: Hagyományos oktatással és a szerb himnusszal kezdődik a tanév

A történelem során először, minden iskolában a szerb himnusszal kezdődik majd a tanév - ezt jelentette be a szerb tanügyi tárcavezető a Novostinak adott interjújában.

Branko Ružić elmondta, fontos, hogy a szerbiai állampolgárok tiszteljék az ország zászlaját, címerét és himnuszát, mert ez a legszebb módja annak, hogy őrizzék identitásukat. Leszögezte, jó az, hogy hagyományos formában indul a tanév, a válságstábban ülők pedig mind azt akarták, hogy személyesen, és ne a televíziók és a számítógépek képernyői előtt kezdjék meg a gyerekek iskolát - mondta a miniszter.

Branko Ružić azt mondta, hogy szeptember 1-jén hagyományos oktatással indul a tanév.

Branko Ružić a szerb oktatási miniszter.
Oktatás, tanítást jelent.
Hagyományos oktatás azt jelenti,
hogy az iskolákban kezdődik a tanítás
45 perces tanórákkal.
Branko Ružić azt is elmondta, hogy idén először
minden iskolában a szerb himnusszal kezdődik a tanítás.
Idén 2021 van.
Branko Ružić elmondta, fontos, hogy a szerbiai állampolgárok
ismerjék és tiszteljék a szerb zászlót
és a szerb himnuszt.
Minden országnak van himnusza.
A himnusz dicsérő éneket, verset jelent.
Az oktatásügyi miniszter szerint jó,
hogy az iskolákban kezdődik az oktatás
szeptember 1-jén, és nem a televíziók
vagy a számítógépek előtt.


Szerbia védőmaszkokat és -felszerelést kapott Magyarországtól

Magyarország támogatja Szerbiát a koronavírus elleni harcban.

200 ezer védőmaszk és 10 ezer védőfelszerelés érkezett tőlük. Jadranka Joksimović, Szerbia európai integrációért felelős minisztere elmondta, az adomány jelentős mértékű Szerbia számára. Joksimović köszönetet mondott Szijjártó Péter magyar külgazdasági és külügyminiszternek, valamint a magyar államnak, amiért a nehéz időkben szolidaritásukat és barátságukat fejezték ki.

Védőmaszkok és védőfelszerelések Magyarországtól

Szerbia védőmaszkokat és védőfelszereléseket kapott Magyarországtól.

Magyarország segíti Szerbiát
abban, hogy ne tudjon tovább
terjedni a koronavírus.
Szerbia 200.000 védőmaszkot
kapott Magyarországtól.
Szerbia 10.000 védőfelszerelést
kapott Magyarországtól.
Szerbiának nagy segítséget
jelentettek a védőmaszkok
és a védőfelszerelések.


Jön az óraátállítás, holnaptól áttérünk a téli időszámításra

óráátállítás

Vagyis vasárnap hajnali 3-kor az óramutatók visszaugranak hajnali kettőre, egy órával többet alhatunk.

Szombatról vasárnapra virradó éjjel jön az óraátállítás, áttérünk nyári időszámításról a télire.
Addig, míg a szervezet megszokja az új környezetet, azaz az új időzónát, egyeseknél alacsonyabb teljesítőképesség, rossz közérzet, koncentrációs zavarok és türelmetlenség, ingerlékenység alakulhat ki, súlyosabb esetben alvási nehézségek is jelentkezhetnek. A szakorvosok azt tanácsolják, hogy az óraátállítás előtti estén már ne fogyasszunk kávét, illetve ne együnk nehéz ételeket, hogy minél jobban teljen az éjjeli alvás.
Az Európai Bizottság egyébként már öt éve elfogadott egy javaslatot, amely alapján 2019-ben meg kellett volna szüntetni az óraátállítást, azonban a szűk határidő miatt ezt az időpontot elcsúsztatták, és azt mondták, legkésőbb 2021-ben meglépik. Ez azóta se történt meg, előbb a koronavírus-járvány, majd az orosz-ukrán háború miatt. Az ügyben a mai napig nincs egyértelmű döntés.

Jön az óraátállítás

Vasárnap hajnali 3 órakor átállítjuk az órákat hajnali 2 órára.

Emiatt vasárnap 1 órával többet alhatunk.
Vasárnap október 29-e, holnap lesz.
Az óraátállítás miatt a nyári időszámításról
áttérünk a téli időszámításra.
Vannak emberek, akiknek a szervezete
érzékeny az óraátállításra.
Az emberi szervezetnek meg kell szoknia
az új időszámítást.
Akik az óraátállításra érzékenyek, azoknál jelentkezhet
fejfájás, figyelmetlenség, fáradtság, türelmetlenség
és még akár alvási nehézségek is.
A szakorvosok azt tanácsolják,
hogy az óraátállítás előtti estén, vagyis ma
már ne fogyasszunk kávét, ne együnk nehéz ételeket,
hogy minél nyugodtabban tudjunk aludni.


Mégsem változnak a műszaki vizsgára vonatkozó szabályok

Július 5-e után is változatlan feltételek mellett lehet majd regisztrálni a járműveket Szerbiában - jelentette be a Közlekedésbiztonsági Ügynökség.

A fékekre, továbbá a kibocsátott gázok mennyiségére vonatkozó szabályozásokat legkevesebb két évre halasztották el. A szabályzatot még 2012-ben hozta meg az építésügyi, közlekedési és infrastrukturális minisztérium, azóta halasztgatják. Az indoklás szerint Szerbiában nagyszámú jármű érintett, vagyis ezek az új feltételeknek nem felelnének meg, és nem lehetne őket bejegyeztetni. Szerbia egyébként már tradicionálisan a használt, behozatali autók országa, statisztikák szerint a piacon a 15-20 éves járművek a legkeresettebbek. Ezek károsanyag-kibocsátása lényegesen magasabb az új típusokénál.

Július 5-e után sem lesz változás a műszaki vizsgára vonatkozó szabályokban.

A járműveket minden évben műszaki vizsgára kell vinni.
Jármű például az autó, a motor, a teherautó.
A műszaki vizsga mutatja ki azt,
hogy a járművel minden rendben van-e.
A fékekre és a kibocsátott gázok mennyiségére
vonatkozóan lettek volna változások
a műszaki vizsgák folyamán.
Ezt az új műszaki vizsgára vonatkozó
szabályt most 2 évre halasztották el.
Az új szabályt már 2012 óta halasztgatják
a műszaki vizsgák folyamán.
Ez a halasztás azért van, mert az új
szabállyal nagyon sok autót nem lehetne
leregisztrálni Szerbiában.
Szerbiában sok a használt, behozatali autó.
A behozatali autókat külföldről hozzák az országba.
A használt, behozatali autók már 15 vagy 20 évesek.
Ezeket az autókat vásárolják a legtöbben Szerbiában.
Ezek a 15 vagy 20 éves használt autók
sokkal több káros anyagot bocsájtanak ki a levegőbe.
Az új típusú autók nem szennyezik már
úgy a környezetet, mint a régiek.
Az új típusú autók viszont drágábbak, mint a használt autók.


Tanárok, szülők mutattak példát

Az iskola napja alkalmából rendkívüli véradási akciót szerveztek a szabadkai Kizur István Általános Iskolában. Tanárok, szülők adhattak vért, jó példát mutatva a diákoknak. Vérre mindig szükség van, különösen a nyári időszakban.

Van, aki évek óta rendszeresen ad vért, és van, aki éppen a mostani akció miatt csatlakozott az önkéntesekhez.
Goran Cvijić, Szabadka: „Először adtam vért, elsősorban azért, mert humánusnak kell lenni, segíteni kell annak, akinek tényleg szüksége van rá. Ez az első alkalom, és remélem, hogy folytatni fogom ezt a jövőben.”
A szabadkai Kizur István Általános Iskola már több humanitárius akcióban részt vett, az iskolanap alkalmából pedig most véradási akciót szervezett. Azt vallják, fontos, hogy már gyerekkorban tudatosuljon: a vér életet menthet.
Dejan Anđelović, igazgató, Kizur István Általános Iskola, Szabadka: „Mivel közeledik a nyári, vakációs időszak, mindannyian tisztában vagyunk vele, hogy a vértartalékok eléggé lecsökkennek. Mi, az iskola dolgozói, a gyerekek és a szüleik, minden szabadkai és a média is hozzájárul ahhoz, hogy népszerűsítsük az ilyen akciókat, és megmutassuk, hogy a szabadkaiak tényleg humánusak, mindig készek segíteni maguknak és másoknak.”
Szabadkán és környékén idén már több tervezett véradási akció volt, rendkívüli viszont először, mégpedig az iskola kérésére. Több mint húszan adtak vért.
Sebők Zsolt, munkatárs, Vöröskereszt, Szabadka: „A húszas szám mindenképpen megfelel, hiszen hogy ha abból indulunk ki, hogy valaki ad, ajándékoz egy egység vért, akkor ezt feldolgozás után három részre osztják, és így, ilyen módon akár három emberéletet is meg tudunk menteni.”
Legközelebb június 15-én Hajdújáráson az egészségházban lehet vért adni. Az önkénteseket június 25-én, a Humánus Szombat elnevezésű akcióra is várják a palicsi Vigadóba.

Tanárok, szülők adtak vért

Rendkívüli véradási akciót szerveztek ma a szabadkai Kizur István Általános Iskolában.

Ma június 6-a, hétfő van.
Az iskola napja alkalmából szervezték ma
a rendkívüli véradási akciót.
Tanárok és szülők adhattak ma vért
a szabadkai iskolában.
Ezzel mutattak jó példát a diákoknak.
Tudni kell, hogy vérre mindig szükség van,
főleg a nyári időszakban.
Van, aki évek óta rendszeresen ad vért,
és van olyan, aki éppen ma adott először
vért a szabadkai általános iskolában.
A szabadkai Kizur István Általános Iskola
már több jótékonysági akcióban is részt vett.
Az iskola tanárai és a szülők is úgy gondolják,
nagyon fontos, hogy a gyerekek korán megtanulják,
hogy véradással életeket menthetünk meg.
Ma több mint 20 önkéntes adott vért
a szabadkai Kizur István Általános Iskolában.
Legközelebb június 15-én, szerdán
lesz véradási akció Hajdújáráson,
az egészségházban.
Az önkénteseket június 25-én,
a Humánus Szombat elnevezésű
véradási akcióra is várják, a palicsi Vigadóba.


A kishatárátkelők zárva vannak

Életbe léptek a koronavírus-járvány miatt elrendelt szigorított határvédelmi intézkedések kedden Magyarországon.

A szerb-magyar határszakaszon csak a Horgos-Röszke, Kelebia-Tompa és a Béreg-Hercegszántó átkelők tartanak nyitva. A kishatárátkelők zárva vannak.
A Magyar Közlönyben megjelent rendeletek értelmében a külföldről érkező magyar állampolgárok és magyar állampolgársággal nem rendelkező családtagjaik személyforgalmi beléptetéskor egészségügyi vizsgálaton eshetnek át. A fertőzés gyanújának megállapításától függetlenül a belépők a járványügyi hatóság által kijelölt karanténba vagy hatósági házi karanténba kerülnek 14 napra. Ez alól felmentést két öt napon belül, legalább 48 óra különbséggel elvégzett PCR-teszt negatív eredménye adhat.
A szomszédos államok polgárai és az ott élő magyar állampolgárok Magyarország területére legfeljebb 24 órára az államhatártól számított 30 kilométeres távolságon belülre beléphetnek, de ezt a sávot nem hagyhatják el.
A külföldiek tranzitáthaladása egészségügyi vizsgálat után engedélyezett, ha fertőzés gyanúja nem merül fel. A tranzitforgalom azonban csak meghatározott útvonalon lehetséges, csak bizonyos pihenőkön megállva, és legfeljebb 24 óráig.
A ma életbe lépett intézkedések október elsejéig érvényben maradnak.
A témáról Pintér Attila, Magyarország belgrádi nagykövete beszélt a Szabadkai Magyar Rádióban: „A Magyar Közlönyben a most megjelent korlátozások a mai naptól, szeptember elsejétől léptek életbe, ezeket a szabályokat a kormány a járványügyi helyzet alakulása fényében természetesen módosíthatja. A szabályozás következő felülvizsgálata a hónap végén, a jövő hónap elején tervezett. Jelen pillanatban összesen 9 határátkelőhely van a magyar-szerb határon, ebből a mai naptól kezdődően hármat lehet használni. Valamennyit 0-24 órában, ez a Hercegszántó-Béreg, a Tompa-Kelebia, és a Röszke-Horgos nagyhatár átkelőhely. Tehát ez összesen három átkelőhely, a hat kishatár került lezárásra a következő döntésig.”

Zárva vannak a kishatárátkelők

Mától szigorításokat vezetett be Magyarország a koronavírus-járvány miatt.

Ma szeptember 1-je,
kedd van.
Ilyen szigorítás például,
hogy Magyarország-Szerbia közötti
kishatárok le lettek zárva.
Összesen 6 kishatár
le lett zárva
Magyarország és Szerbia között.
Mától csak a Horgos-Röszke,
a Kelebia-Tomba
és a Béreg-Hercegszántó
határátkelőhelyeket
lehet használni
Magyarország és Szerbia között.
Ez a 3 nagyhatár
egész nap dolgozik.
A kishatárok október 1-jéig
le lesznek zárva
Magyarország és Szerbia között.
Azoknak a magyar
állampolgároknak, akik
külföldről utaznak
Magyarországra,
14 napig karanténba kell
menniük, vagy 2 negatív
koronavírus tesztet kell
csináltatniuk.
A koronavírus tesztet
PCR-tesztnek hívjuk.
A PCR tesztért fizetni kell.
Magyarországon csak
a magyarországi PCR
teszteket fogadják el.
Magyarországon a tranzit
forgalom engedélyezve van,
de ott is vannak
szigorítások.
Tranzitforgalom például,
amikor kamionokkal
hoznak árut külföldről
Magyarországra.
Átlépheti Magyarország
határát az, aki
30 kilométeres távolságon
belül utazik az országba,
és 24 órán belül
visszautazik.
Például Szabadkáról
Szegedre szabad utazni,
mert a 2 város
nincs messzebb, mint
30 kilométer.
Szabadkáról Budapestre
már nem szabad utazni,
mert az több mint 30 kilométer.
Azért zárja le a kishatárokat
Magyarország,
hogy külföldről senki
ne vigye be
a koronavírusfertőzést
az országba.


27 év után újra bevezetik a középiskolákban a honvédelmi és polgári védelem oktatását Szerbiában.

A tanítást 90 percesre tervezték a végzős osztályok számára a második félévben. Az első ilyen órákat már meg is tartották Belgrádban a Védelmi Minisztérium Regionális Irodájának illetékesei. A minisztérium tájékoztatása szerint az órák kizárólag informatív jellegűek voltak, és a belgrádi gimnázium végzősei nagyon élvezték az előadásokat.

Újra lesz honvédelmi és polgári védelem oktatás a középiskolákban Szerbiában.

A honvédelmi és a polgári védelem oktatás a középiskola végzős tanulóinak lesz.
A végzős tanulók azok, akik fejezik a középiskolát.
A honvédelmi és a polgári védelem oktatás olyan óra,
ahol megtanítanak, hogyan védjük meg magunkat, és biztonságban legyünk.
A honvédelmi és polgári védelem oktatás 90 perces lesz.
Belgrádban már volt honvédelmi és polgári védelem oktatás a tanulóknak.
A tanulóknak nagyon tetszett ez az óra.
Belgrád Szerbia fővárosa.
Belgrádban sok ember él.
Az oktatás ugyan az, mint a tanítás.


Hőség van, tilos mindennemű tűzgyújtás, tarlóégetés!

Hatalmas kárt tud okozni a nyílt tűz szabad terjedése. Több olyan gazda van, aki szerint a tarlóégetés után a tarló megújul. Azonban a hatalmas hő megsemmisíti a mikroorganizmusokat, ami a talajminőség romlásához vezet - mondják a szakemberek.

Napjainkban egyre gyakoribb a gyepégetés, amely az elszáradt növényzetet hivatott eltüntetni, valamint a legelőt megújítani. A régi időkben ezeket a pusztai területeket legeltetéssel vagy kaszálással kezelték. Míg a gyepégetéssel tavasszal találkozhatunk leggyakrabban, addig a nyári időszakban a mezőgazdasági területeken megjelenő tarlóégetések is egyre gyakrabban fordulnak elő.
Szekeres Ottó, a Palics-Ludas Közvállalat természetvédelmi őre: „Mezőgazdasági területeken beszélhetünk a tarlóégetésről, aminek még nagyobb hagyománya van. A biomasszát, amit nem tudnak felhasználni vagy nehezükre esik elhordani a területről, azt az emberek felgyújtják. Ezzel több problémát is okoznak. Ha gyepről beszélünk, annak az élőhelynek van egy sajátos élővilága, ami azáltal, hogy leég, lebomlik ez a teljes rendszer, és aztán egész más típusú gyep vagy más típusú élővilág jelentkezik a területen.”
A fel nem használt biomassza elégetésével hatalmas természetvédelmi károkat is okozhatnak a gyújtogatók. Szerbiában egyébként január 1-je és december 31-e között tűzgyújtási tilalom van érvényben.
Ritkán beszélhetünk emberi tényező kizárásáról nyílt téri tűz esetében - tette hozzá Szekeres Ottó. Mint mondta, legtöbbször közvetlenül, de gyakran előfordul, hogy közvetett módon is képes az ember tüzet okozni a szabadban.
„Közvetetten például úgy történhet, hogy valaki eldobja a szemetet. Egy üveg szemetet, ami köztudott, hogy egy megfelelő pozícióban a napsugarakat összegyűjtve mintegy gyújtópontként meggyújthatja a nagyon száraz gyepet maga körül. Akár egy sörösüveg vagy borosüveg, amit azért előszeretettel hagynak kint maguk után, amikor kimennek a természetbe.”
A szándékos gyújtogatást egyébként a törvény pénzbírsággal bünteti. A természetes személy 10.000 dinár pénzbírsággal sújtható, jogi személy esetében ez az összeg 300.000 dinártól 1.000.000 dinárig terjed.

Hőség van, tilos a tűzgyújtás vagy a tarlóégetés

A nagy hőségben tilos a tűzgyújtás vagy a tarlóégetés.

Óriási kárt tud okozni a tűz terjedése nyílt területen.
Sok gazda gyújtja meg a tarlót nyáron.
Sok gazda úgy gondolja, hogy a tarlóégetéssel
megújul a tarló.
Ez nem igaz.
A nagy hőségben tilos a tarlógyújtás.
Tarló például a gabonaföld aratás után,
amikor le van tarolva.
Gabonaföld például a kukorica-, a búza-, az árpaföld.
A természetben való gyújtogatással óriási
kárt tudnak okozni az emberek.
Szerbiában január 1-je és december 31-e között
tűzgyújtási tilalom van érvényben.
Szekeres Ottó elmondta, sokszor az emberek
nem is tudják, hogy tüzet okoztak.
Szekeres Ottó a Palics-Ludas Közvállalat természetvédelmi őre.
A természetvédelmi őr elmondta,
hogy szemételdobással is tüzet lehet okozni.
Például 1 eldobott sörösüveg vagy borosüveg
is tüzet tud okozni a nagy melegben,
ami meggyújtja a körülötte lévő tarlót vagy száraz füvet.
A szándékos gyújtogatásért
pénzbírságot kapnak az emberek.
A természetes személy 10.000 dináros
pénzbírságot kaphat a gyújtogatásért.
Jogi személy 300.000 dinártól egészen
1.000.000 dinárig terjedő pénzbírságot kaphat a gyújtogatásért.
Jogi személy az, akinek például cége van.
Vigyázzunk a körülöttünk lévő természetre!
Ne gyújtogassunk a nagy hőségben sem.


Új szigorítások léptek életbe Szerbiában

Újabb szigorítások léptek életbe Szerbiában a koronavírus terjedésének lassítása érdekében.

Ennek értelmében 21 óra után zárva lesznek a boltok, a bevásárlóközpontok, a kávézók és az éttermek is. A rendelet 15 napig érvényes, de ha a fertőzöttek száma nem csökken, akkor meghosszabbíthatják.
Több mint 50 lakodalmat, keresztelőt, szülinapot és egyéb családi rendezvényt mondtak le az elmúlt hónapokban az egyik palicsi étteremben. Ivica Budanović tulajdonos hozzátette, hogy a koronavírus-járvány és az azzal járó szigorítások miatt kilátástalan helyzetbe kerültek, ezért munkásai nagy részét kénytelen elbocsátani: „Nagyon nehéz. Azt tudom mondani, hogy 90%-ban a munkásaimnak fel fogok mondani. Jövő hétfőtől az étteremrész be fog csukni, csak a hotelt fogjuk fenntartani. Ennek az oka, hogy a rendezvényeket teljesen lemondták, nem tudunk dolgozni, nem tudjuk fenntartani magunkat, se a munkásoknak fizetést biztosítani.”

A ma este életbe lépő újabb szigorítások az ételfutár szolgáltatását nem érintik, így a házhozszállítás 21 óra után is megvalósítható. Emellett a benzinkutak, vagyis az üzemanyag töltőállomások is nyitva lesznek éjszakánként, illetve a gyógyszertárak is tarthatnak ügyeletet, így a gyógyszertárba is lehet menni este 9 óra után is, hogy ha valakinek szüksége lesz erre. Egyébként ezek a szigorítások 15 napig lesznek érvényben, előreláthatólag december elsejéig. Amennyiben a helyzet nem javul, akkor meghosszabbítható ez a rendelet, illetve további szigorítások elképzelhetőek.

Életbe léptek az új szigorítások Szerbiában

Kedd este léptek életbe az új szigorítások Szerbiában.

Tegnap november 17-e,
kedd volt.
A szigorítások
a koronavírus-járvány
terjedésének lassítása
miatt lettek meghozva.
Tegnap este 9 órától
reggel 5 óráig be kellett
zárniuk a boltoknak,
a bevásárlóközpontoknak,
a kávézóknak és
az éttermeknek is
Szerbiában.
Ez a szigorítás
15 napig tart,
vagyis december 1-jéig.
Ha továbbra is
sok lesz az új koronavírusos
beteg, akkor
meghosszabbíthatják
a szigorítást
az országban.
Az egyik palicsi
étterem tulajdonosa
elmondta, hogy
a szigorítás miatt
több mint 50 lakodalmat,
keresztelőt, szülinapot
és más családi rendezvényt
mondtak le
az elmúlt hónapokban.
Az étterem tulajdonosa
elmondta, hogy a szigorítás
miatt bezárják
az éttermi részt,
ezért a munkásainak
fel kell mondania.
Az étterem tulajdonosa
elmondta, hogy
a koronavírus miatti
szigorítások nagyon
nehézzé tették a munkát.
Este 9 óra után
csak a gyógyszertárak,
a benzinkutak
és az ételfutár
szolgáltatások
dolgozhatnak Szerbiában.


Csütörtöktől kötelező az újszülöttek SMA-szűrése a kórházakban

Holnaptól, azaz szeptember 14-től kötelező az újszülöttek SMA-szűrése a szerbiai kórházakban. A gerinc eredetű izomsorvadás korai felismerésére irányuló vizsgálat költségeit a Köztársasági Egészségbiztosítási Alap finanszírozza.

Sanja Radojević Škodrić, a Köztársasági Egészségbiztosítási Alap igazgatója a várólistákról is beszélt. Úgy fogalmazott, egyes operációk esetében, mint például a csípő- vagy a térdműtét, 10-ről 4 évre csökken a várakozási idő.
Rámutatott, hogy nemcsak Szerbiában, hanem szinte minden országban gondot jelenteken a hosszú várólisták. A több mint hat éve váró páciensek negyedét, azaz mintegy 210 személyt műtöttek meg szeptember elsejéig a lakóhelyéhez legközelebb található kórházban - hangsúlyozta Sanja Radojević Škodrić.

Csütörtöktől kötelező az újszülöttek SMA-vizsgálata a szerbiai kórházakban.

Csütörtök szeptember 14-e, holnap lesz.
Az SMA 1 nagyon veszélyes betegség.
Az SMA a gerinc eredetű izomsorvadást jelenti.
Nagyon fontos minél korábban felismerni,
ha a gyermek SMA-ban szenved.
Minél korábban felismerik a betegséget,
annál előbb lehet gyógyítani.
Ezért lesz kötelező holnaptól az újszülöttek
SMA-vizsgálata a szerbiai kórházakban.
A vizsgálat költségeit a Köztársasági Egészségbiztosítási Alap fizeti.
Az operációkra való várakozási idő is
rövidebb lesz az országban.
Így például, a csípőműtétnél vagy a térdműtétnél,
10 évről 4 évre csökken a várakozási idő a kórházakban.
Nemcsak Szerbiában kell sokat várni 1 operációra.
Ez a probléma sok más országban is jelen van.
Szeptember 1-jéig 210 személyt műtöttek meg,
akik több mint 6 éve várólistán voltak.
Őket a lakóhelyükhöz legközelebb található kórházban műtötték meg.


Nyilas Mihály: A kényszerszünet pótlása nem mehet a tavaszi szünet rovására

Ahogyan egész Vajdaság területén, így a szabadkai tanintézményekben sem változik az előre meghatározott idei iskolai naptár, ami a Tartományi Oktatási Titkárság hatáskörébe tartozik.

Az influenzajárvány miatt elrendelt egyhetes kényszerszünet pótlása így nem mehet a tavaszi szünet rovására, de kerülendő a szombatok beáldozása is - mondta el a Pannon RTV kérdésére Nyilas Mihály. A tartományi oktatási titkár szerint másként kell megoldani a tananyag pótlását, mégpedig egész Vajdaságban, egységesen.
Nyilas Mihály, tartományi oktatási titkár: „A tananyag pótlása nemcsak teljesen új munkanapok meghatározásával történhet, hanem a többi napokon, munkanapokon pótórákkal, plusz órákkal, vagy az órák hosszának akár a csökkentésével is. Tehát erre vannak módok és minden iskola élhet ezekkel a lehetőségekkel, és úgy gondolom, itt Szabadkán élni is fog.”

A kényszerszünet pótlása nem a tavaszi szünetben lesz

Az influenzajárvány miatt elmaradt órák pótlása nem a tavaszi szünetben lesz.

Ezt Nyilas Mihály mondta.
Nyilas Mihály a tartományi oktatási titkár.
A tartományi oktatási titkár foglalkozik az oktatási dolgokkal Vajdaságban.
A kényszerszünet Vajdaságban 2019. február 18-tól 22-ig tartott.
A kényszerszünet Vajdaságban 1 hétig tartott.
A kényszerszünet azt jelenti, muszáj megállni a munkával.
Azért volt az iskolákban kényszerszünet, mert influenzajárvány volt.
Az influenzajárvány azt jelenti, sok ember meg van fázva, sok ember beteg.
Az 1 hét alatt elmaradt tanítási órákat be kell pótolni.
A pótlás azt jelenti, hogy meg kell tartani az elmaradt tanítási órákat.
Nyilas Mihály azt mondta, a tanítási órákat nem a húsvéti szünetben kell megtartani.
Nyilas Mihály azt mondta, a tanítási órákat nem szombati napokon kell megtartani.
Nyilas Mihály azt mondta, hogy munkanapokon lehet bepótolni az elmaradt tanítási órákat.
A munkanap hétfő, kedd, szerda, csütörtök, péntek.
A munkanapokon pótórákkal lehet bepótolni az elmaradt órákat.
A pótóra plusz 1 órát jelent az iskolában.
Nyilas Mihály reméli, hogy az iskoláknak sikerül jól bepótolni az elmaradt tanítási órákat.


A koronavírus-járvány megváltoztatta a fogyatékos gyerekek és családjuk életét is

Stábunk két családnál is járt, megnéztük, hogy a fogyatékos fiatalok és gondviselőik miként tudnak alkalmazkodni a jelenlegi helyzethez.

A fiatalok nem mehettek iskolába, így a barátaikkal sem találkozhattak. Távoktatás, karanténidőszak, óvintézkedések - ezeket a fogalmakat már a 21 éves Iles Béla is jól ismeri. A Szabadkán élő, értelmi sérült fiú nagyon várja már, hogy a tanítás újra hagyományos módon kezdődjön. „Nem tetszik a tanítás az interneten, jobban tetszik az iskolában, mert ott vannak a legjobb barátaim.”
Bélával most nevelőszülője, Savić Etela foglalkozik. A nő elmondta, hogy nehéz időszakot élnek meg fiával, de a kertészkedés, és a házi teendők elvégzése sokszor eltereli figyelmüket a problémákról. „Nagyon sokat megváltozott az életünk, azért mert nem mehetünk sehova sem, így társaságba. Már el is távolodtunk egymástól, a gyerekektől is, nem akarnak úgy egymással játszani, úgyhogy nagyon nehéz.”
A Dudás család életét is megváltoztatta a koronavírus. A középiskolás Ádám már megtanulta, hogyan kell védekezni a vírus ellen, és a karanténidőszak idején arra is oda figyelt, hogy ne látogassa meg nagymamáját. Dudás Ádám: „Annyit tudok, hogy kell hordani a maszkot, kell fertőtleníteni, kezet mosni.”
Ádám nagymamája szerint unokája nehezen viseli a jelenlegi helyzetet, azonban ő igyekszik hasznos feladatokkal ellátni a fiút. Matijević Rozália: „Nagyon keresi a barátokat, nem mehetett sehova, csak ami nagyon szükséges volt, akkor ment ki. Az udvaron kint játszott, vagy dolgozott, legtöbbet az édesanyjával volt.”
Bár a járványhelyzet miatt igen sok megpróbáltatás éri a fogyatékos embereket és családjukat, mégis egyet értenek abban, hogy a türelem és az empátia a legfontosabb ezekben az időkben is.

Koronavírus a fogyatékos gyerekek szemével

A koronavírus-járvány a fogyatékos gyerekek és családjuk életét is megváltoztatta.

Fogyatékos ember például
a mozgásban akadályozott ember,
a látássérült ember
vagy az értelmi sérült ember.
Nem mehettek iskolába
a fogyatékos gyerekek sem
a koronavírus-járvány idején.
Nem találkozhattak barátaikkal
a fogyatékos gyerekek sem
a koronavírus-járvány idején.
Márciustól távoktatás volt
a fogyatékos gyerekeknek is
a koronavírus-járvány idején.
Távoktatás az interneten
keresztül történik.
Ilés Béla 1 szabadkai
értelmi sérült fiú.
Béla középiskolába jár.
Béla elmondta, hogy
reméli a tanítás szeptembertől
rendesen fog kezdődni
az iskolában.
Béla nem szerette
a távoktatást, mert
nagyon hiányoztak
a barátai és a tanárai.
Béla nevelőanyját
Savić Etelának hívják.
Etela azt mondta,
nagyon nehéz volt nekik
a karantén időszak is,
amikor nem mehettek sehova.
Etela elmondta, Bélával
sokat kertészkednek,
takarítanak, és dolgoznak
a ház körül.
A fogyatékos gyerekek is
jól tudják, hogy fontos
védekezni a koronavírus ellen.
A fogyatékos gyerekek is
viselik a szájmaszkot,
gyakran mosnak kezet,
és tudják, hogy be kell
tartani a 2 méteres
távolságtartást.


Hogyan folytatódhat november 15-től az oktatás?

A hétvégét követő öt munkanapot és a következő hétvégét is pihenéssel töltik az általános és a középiskolás diákok Szerbiában.

Az őszi szünetet követően november 15-től várhatóan ugyanúgy zajlik majd az oktatás, mint eddig - nyilatkozta Vicsek Annamária a Közügyek műsorában. Az oktatási államtitkár hozzátette, gondot okoz, hogy sok tanügyi dolgozó az alkotmányos jogára hivatkozva elutasítja a védőoltás felvételét. Jelenleg még a 60 százalékot sem éri el a tanárok beoltottsága - mondta Vicsek Annamária. A hivatalos adatok szerint egyébként 4388 6 és 18 év közötti iskoláskorú gyerek koronavírusos Szerbiában.
Vicsek Annamária oktatási államtitkár: „Ez a rendkívüli őszi szünet tulajdonképpen egy ilyen körülbelül tíznapos karanténnak is megfelel akár, hiszen ekkor nem találkoznak a gyerekek az iskolában, és azt várják a szakemberek, az egészségügyi szakemberek egyaránt, hogy a tanárok, illetve a gyerekek és a családok esetében is csökken majd valamelyest a koronavírus terjedése, hiszen abban bízunk, hogy ebben a közel tíznapos időszakban nem lesz annyi találkozás a gyerekek között. És éppen ezért az a kérése az oktatási minisztériumnak, a tartományi titkárságnak egyaránt, hogy amennyire csak lehet, a gyerekek ne jöjjenek össze csoportosan, tehát valamennyire kerüljék a csoportos összejöveteleket, vagy pedig ha találkozni szeretnének, mert ugye a gyerekeknek fontosak a társas összejövetelek, akkor ez kinn a szabadban legyen, menjenek kirándulni, legyenek kinn a szabad levegőn, de ne házibulikkal teljen most ez az egy hét.”
A Vicsek Annamáriával készült teljes beszélgetést a Közügyekben nézhetik vissza.

Hogyan folytatódhat november 15-től a tanítás?

Szerbiában meghosszabbított őszi szünet kezdődött az általános- és középiskolákban.

Ez azt jelenti, hogy november 8-tól
november 14-ig nem mennek iskolába a diákok.
Az oktatás november 15-től kezdődik majd újra
a szerbiai iskolákban.
Az oktatás tanítást jelent.
November 15-től várhatóan ugyanúgy
kezdődik a tanítás, mint eddig, vagyis az iskolákban.
Vicsek Annamária elmondta, komoly gondot jelent,
hogy sok tanító és tanár nem akarja felvenni
a koronavírus elleni védőoltást.
Vicsek Annamária az oktatási államtitkár.
A rendkívüli őszi szünetet azért vezették be,
mert egyre több koronavírusos tanár
és tanuló volt az iskolákban.
A 10 napos őszi szünet célja,
hogy a tanárok és a gyerekek is otthon maradjanak.
Vicsek Annamária azt is elmondta,
hogy a 10 napos szünet idején
a gyerekek minél többet legyenek kint, a szabad levegőn.
Vicsek Annamária arra kéri a szülőket
és a gyerekeket, hogy a 10 napos szünetben
kerüljék a csoportos összejöveteleket.


Az ország jövője a natalitás növelésében rejlik - mondta a szerb államfő.

Szeptemberig új intézkedéseket fogadnak el a születésszám növelésére. 5000 euróra tervezik a megszületett gyermekek után járó állami támogatást Szerbiában - erről beszélt Aleksandar Vučić, miután fiatal sportolókkal találkozott. A szerb államfő úgy fogalmazott, az ország jövője a natalitás növelésében rejlik, ezért jelentősen megemelik az újszülöttek után járó támogatásokat.
Aleksandar Vučić, államfő, Szerbia: „Úgy gondolom, hogy néhány szegény területen, azaz a kevésbé gazdag vidékeken ez majd hozzájárul a több gyermekhez, mert ez a mi legnagyobb problémánk. A társadalom könnyen újjáépül, ha több gyermek van.”

Szerbiában 5000 euró lehet az újszülöttek után járó támogatás

Szerbiában 5000 euró lehet az újszülöttek után járó állami támogatás.

Ezt a szerb államfő mondta.
A szerb államfőt Aleksandar Vučićnak hívják.
Az állam az 5000 eurós támogatással
a szülőket akarja bátorítani arra,
hogy minél több gyermeket vállaljanak.
Az országnak az a jó, ha minél több gyermek születik.
A szerb kormány szeptemberig döntést hoz
az újszülöttek után járó állami támogatásról.
A szerb kormányban azok a politikusok vannak,
akik döntéseikkel az országot irányítják.


Visszatér a normál oktatás Szerbiában

Hétfőtől a tervek szerint visszatérhetnek a tanulók az iskolapadokba. Erről döntött a szerbiai oktatásüggyel foglalkozó csapat.

A jelenlegi határozat alapján a belgrádi, a Veliko Gradište-i és a niši középiskolákon kívül mindenhol az első modell alapján, vagyis normál munkamenetben tanulhatnak a gyerekek. A
mostani döntés előtt a szakemberek elemezték a járványhelyzetet. A hivatalos adatok szerint Szerbia-szerte 1667 beteg iskoláskorú gyerek van. Ez a diákok 0,22 százaléka.

Visszatér a normál oktatás Szerbiában

A tervek szerint hétfőtől visszatérhetnek a tanulók az iskolapadokba.

Hétfő november 15-e lesz.
Ezen a héten meghosszabbított őszi szüneten
vannak a diákok.
Szerbiában nagyon sok a koronavírusos beteg,
ezért kellett hosszabb őszi szünetet bevezetni.
Szerbiában 3 város középiskoláiban lesz
távoktatás hétfőtől.
Ez a 3 város Belgrád, Veliko Gradište és Niš.
Távoktatás otthon, az interneten keresztül történik.
Az összes többi szerbiai általános és középiskolában
rendesen, az iskolákban folytatódik az oktatás.
Oktatás, tanítást jelent.
A hivatalos adatok szerint egész Szerbiában
1667 koronavírusos beteg iskoláskorú gyermek van.


Oktatási Minisztérium: Szeptember 1-jén kezdődik a tanév

A jelenlegi járványhelyzet nem indokolja a későbbi kezdést.

A megszokott időpontban, szeptember 1-jén kezdődik a tanév - közölték az oktatási minisztérium illetékesei. Mint kiderült, a napokban már ülésezett az a munkacsoport, amely azzal van megbízva, hogy elemezze a járványhelyzetet az oktatási intézményekben.
Branislav Tiodorović epidemiológus kiemelte, megfontolják annak a lehetőségét, hogy az iskolákban, valamint minden egyéb zárt helyiségben, ismét maszkviselési kötelezettséget rendelnek el.
Jasna Janković, a Szerbiai Oktatásügyesek Szakszervezetei Uniójának az elnöke szerint elfogadhatatlan lenne a gyerekeket ismét maszkviselésre kötelezni, vagy a távoktatást megszervezni. Egyik intézkedés sem tesz jót a gyerekeknek - fogalmazott.

Szeptember 1-jén kezdődik a tanév

Az Oktatási Minisztérium döntése szerint szeptember 1-jén kezdődik a tanítás a szerbiai iskolákban.

A jelenlegi járványhelyzet miatt
nem kell később kezdődnie a tanításnak
a szerbiai általános és középiskoláknak.
Branislav Tiodorović elmondta,
szeptembertől az iskolákban
és más zárt helyiségekben újra kötelezőve tehetik
a maszkok viselését.
Branislav Tiodorović 1 szerb járványügyi orvos.
Szerbiában egyre több a koronavírusos beteg,
ezért szeptembertől újra bevezethetik
a maszkok kötelező viselését.


Nehéz időszak elé néznek az allergiások

A száraz, meleg idő felerősítheti az allergiás tüneteket – közölte Nékám Kristóf allergológus.

A kánikulában még minimális pollentermelés is erősítheti a tüneteket, például az orrnyálkahártya gyulladását, illetve felerősödnek az alsó légutakat irritáló környezetszennyező hatások is – hangsúlyozta az orvos. A következő hetekben a fűpollenek, július második felében pedig a gyompollenek, például a parlagfűpollenek terjednek intenzíven.

Nehéz időszak az allergiásoknak

A száraz, meleg időjárás miatt nehéz időszak érkezik az allergiásoknak.

Az allergológus szerint a száraz, meleg idő
felerősíti az allergiás tüneteket.
Az allergológus az az orvos, aki
az allergiás embereket gyógyítja.
Az allergiás ember tüsszög, fáj a feje,
viszket a szeme és kapar a torka.
Az allergiás ember érzékeny a pollenekre.
Pollen a növények virágporát jelenti.
A virágpor a levegőbe kerül, az ember pedig
belélegzi azt.
Az allergiás embernek nem jó belélegezni
a növények pollenjét.
A következő hetekben a fűpollenek
terjednek majd erősen a levegőben.
Júliusban a gyompollenek terjednek majd
erősen a levegőben.
Gyompollen például a parlagfű.
A parlagfű pollenjére nagyon sok ember allergiás.


A szerbiai gyermekek mindössze fele fogyaszt napi szinten gyümölcsöt és zöldséget

Ez derül ki a szerbiai Köztársasági Statisztikai Hivatal 2020 végén közölt felméréséből.

A megkérdezett 5 és 14 év közötti gyerekek 52,3 százaléka fogyaszt napi szinten gyümölcsöt, 53,9 százalékuk pedig zöldséget. A többiek ritkán vagy soha nem esznek egyikből sem.
A gyümölcs- és zöldségfogyasztást már a legkisebb korban el kell kezdeni - mondják a szakemberek. Megfelelő fogyasztásukkal segíthetik az egészséges fejlődést, emellett az immunrendszer védelmében és a bélflóra helyreállításában, megóvásában is segít.
Világos Szilvia: "Fontosnak tartjuk, és szerencsére a gyerekek szeretik is. Saját gyümölcsösünk van, úgy, hogy kiskoruk óta rendszeresen fogyasztják a gyümölcsöt."
A pedagógusok szerint ott, ahol a szülők odafigyelnek arra, hogy a gyermek mit uzsonnázik az iskolában, látható, hogy előtérbe helyezik a gabonaféléket, tejtermékeket, valamint a gyümölcsöket.
Barna Helga, osztálytanító: "Viszont nagyon gyakran találkozom azzal is, hogy csak a boltban, útközben megvásárolt uzsonnát eszik a gyerekek. Ezek többek között lehetnek a zacskós, általam nem túlzottan kedvelt chipsek és smokik, vagy akár édes kekszek is."
A szakember elmondta, a legfrissebb, magyarországi statisztikák az mutatják, hogy naponta közel fél kiló zöldség- illetve gyümölcsfogyasztásra lenne szüksége egy gyermeki szervezetnek az egészséges működéshez.
Dupák Evelin, életmód-tanácsadó: "Na most, a statisztikák azt is kimutatják például, gyanítom, hogy ezáltal a vajdasági régió sem nagyon más, nem hiszem, hogy nagyon nagy szakadék lenne a kettő között, szóval nem tudják ezt elérni, és így 200-300 gramm közötti mennyiséget fogyaszt jó esetben. Ezáltal elfoglalta Magyarország az utolsó helyet az Európai Unióban. Szóval nagyon alacsony szinten van ez a fogyasztás, és ezt mindenféleképpen emelni kell, pontosan azért, mert különböző betegségek köthetőek ehhez."
A gyermekek esetében ilyen például a székrekedés, amely a kevés rostfogyasztás miatt alakul ki. Emellett a gyümölcsökben található vitaminok és ásványi anyagok egészségesen betelepítik a bélflórát, amely hozzájárul az immunrendszerük hatékony működéséhez.

Kevés gyermek fogyaszt naponta gyümölcsöt és zöldséget Szerbiában

Szerbiában 2020-ban kutatás készült arról, hogy a gyerekek mennyi gyümölcsöt vagy zöldséget esznek naponta.

2020 a tavalyi év volt.
A megkérdezett
szerbiai gyerekek
5 és 14 év közöttiek voltak.
A megkérdezettek fele
mondta csak azt,
hogy naponta esznek
gyümölcsöt vagy zöldséget.
A többi megkérdezett
szerbiai gyermek
ritkán vagy soha
nem eszik sem gyümölcsöt,
sem zöldséget.
Az orvosok szerint
ez nagyon rossz.
Az orvosok szerint
már kisgyermek korban
el kell kezdeni
a gyümölcsfogyasztást
és a zöldségfogyasztást is.
A gyümölcsök és
a zöldségek is
nagyon egészséges ételek.
Fontos, hogy minden
gyermek egyen
naponta gyümölcsöt
és zöldséget is.
A gyümölcsök és
a zöldségek fogyasztásával
a gyerekek egészségesebbek
és fejlettebbek lesznek.
A szülőknek fontos
oda figyelni arra,
hogy minden nap
egyen a gyermek
gyümölcsöt és
zöldséget is.
Barna Helga
tanító néni elmondta,
hogy kevés tanuló
visz uzsonnára
gyümölcsöt vagy zöldséget.
A tanító néni elmondta,
sokszor látja,
hogy a gyerekek sós
chipset vagy édes
kekszet visznek
uzsonnára.
A tanító néni
ennek nem örül.
Magyarországon
és Szerbiában is
nagyon kevés gyermek
eszik naponta
gyümölcsöt vagy
zöldséget.
Az orvosok szerint
ezen változtatni kell.
A gyümölcsök
és a zöldségek
sok betegségtől
megvédik a gyerekeket.
A gyümölcsökben
és a zöldségekben
nagyon sok a vitamin,
amelyektől a gyerekek
egészségesebbek lesznek.


Kon: Messze még a járvány vége Szerbiában

Szerbiában önkényesen törölte a lakosság a járványügyi intézkedések szabályait - nyilatkozta dr. Predrag Kon a szerb közmédia műsorában.

A járványügyi szakember azonban arra figyelmeztet, hogy messze állunk még attól, hogy azt mondhassuk, véget ért a járvány. Ezért arra szólítja fel a lakosságot, hogy továbbra is tartsák be az intézkedéseket: viseljék a maszkot, és tartsák be a kellő távolságot. Mint mondja, az oltások száma nem elegendő, és Szerbiát nem lehet összehasonlítani azokkal az országokkal, ahol az oltást felvevők aránya 80 százalékon áll, így ott már az intézkedések eltörlésén gondolkodhatnak.

Dr. Predrag Kon szerint messze még a járvány vége Szerbiában.

Dr. Predrag Kon 1 szerb járványügyi orvos.
Dr. Predrag Kon szerint az emberek
már nem tartják be
a járványügyi óvintézkedéseket az országban.
Járványügyi óvintézkedés például
a maszk viselete, a távolságtartás.
Dr. Predrag Kon arra figyelmezteti az embereket,
hogy még nincs vége a koronavírus-járványnak.
Dr. Predrag Kon figyelmezteti az embereket,
hogy tartsák be továbbra is
a járványügyi óvintézkedéseket.
A járványügyi orvos azt is elmondta,
hogy Szerbiában még nem vette fel
elég ember a koronavírus elleni védőoltást.
Dr. Predrag Kon elmondta, hogy
Szerbiát nem lehet összehasonlítani
azokkal az országokkal, ahol a lakosság
több mint fele már felvette a védőoltást.
Azokban az országban a szigorítások
eltörlése van tervben.
Dr. Predrag Kon szerint
Szerbiában sokkal több embernek
kell felvenni a koronavírus elleni vakcinát ahhoz,
hogy vége legyen a járványnak,
és hogy töröljék a szigorításokat.


Đurđevdant ünnepli a szerb ortodox egyház

Szent György az ortodox egyház egyik legfontosabb szentje, aki hitéért vállalt mártírhalált. Ikonokon általában lóháton ábrázolják, amint éppen megöl egy sárkányt.

Szent György számos szerb család védőszentje. A hagyományok szerint az ortodox hívek ezen a napon otthonukat virágokkal és zöld ágakkal díszítik a tavasz tiszteletére. Az ünnepi liturgián megszentelik a Szent György tiszteletére sütött kalácsot és bort, amelyet az ünnepi ebéden fogyasztanak el.
Az ünnep a tavasz kezdetének köszöntéséhez is kapcsolódik, amelyet a Julianus-naptár szerint április 23-án, a Gergely-naptár szerint pedig május 6-án tartanak.

A szerb ortodox egyház ma ünnepli Đurđevdant.

Ma május 6-a, csütörtök van.
Az ortodox is a keresztény valláshoz tartozik.
Đurđevdan napján az ortodox hívek
Szent Györgyöt ünneplik.
Szent György az ortodox egyház
egyik legfontosabb szentje.
A legtöbb ikonon Szent Györgyöt 1 lovon ábrázolják,
ahogy megöl egy sárkányt.
Az ikon 1 kép, amin legtöbbször szenteket festenek le.
Szent György nagyon sok szerb család védőszentje.
A szokások szerint az ortodox hívek
ezen a napon virágokkal és zöld ágakkal
díszítik fel otthonaikat.
A tavasz tiszteletére díszítik fel növényekkel
a házukat az ortodox hívek.
Az ünnepi misén megszentelik
a Szent György tiszteletére sütött kalácsot
és bort.
Ezt a kalácsot és bort az ortodox hívek
az ünnepi ebédkor el is fogyasszák.
Az ortodox hívek május 6-án köszöntik
a tavasz érkezését.


Ingyen házakat kaphatnak az ifjú párok Szerbiában

A Magyar Szó a B92-re hivatkozva azt írja, Milan Krkobabić regionális fejlesztéssel megbízott miniszter bejelentette, hogy nyilvános pályázat útján 150 ezer, évek óta üresen álló, udvarral is rendelkező falusi házat osztanak ki az ifjú házasok közt.

Kiemelte, hamarosan újabb kezdeményezés indul, amely révén az állami tulajdonban lévő földterületekből is részesedhetnek a fiatalok. A tárcavezető szerint rengeteg teendő vár még megoldásra, ami a vidéki, falusi életet illeti, különös tekintettel a kulturális életre, az infrastruktúrára, a társadalmi és közösségi életre.

A hírek szerint Milan Krkobabić bejelentette, hogy ingyen házakat kaphatnak a fiatal házasok Szerbiában.

Milan Krkobabić fejlesztésekkel
foglalkozó miniszter
Szerbiában.
Milan Krkobabić elmondta,
hogy nyilvános pályázat
útján lehet majd
pályázniuk az ingyen
házakra a fiatal pároknak.
150.000 falusi házat
osztanak majd ki
a pályázó
fiatal házasok közt.
Ezek a falusi házak
évek óta üresen állnak
és udvaruk is van.
A fejlesztési miniszter
azt is elmondta,
hogy sok fejlesztési
munkát kell majd
végezni a falvakban.
Fejleszteni kell például
a falvak kulturális életét
a jövőben.


Próbakisérettségi online – most!

A mai anyanyelv teszttel elkezdődött Szerbiában a nyolcadikosok online tesztelése, amit első ízben szerveznek meg elektronikus úton.

Holnap, április 23-án matematikából, 24-én pedig kombinált tesztet írnak a nyolcadikosok. A tanulók számára minden nap 12 órán át lesznek elérhetők a tesztek, azaz 8-tól 20 óráig. Mielőtt hozzáfognának, minden alkalommal ki kell választaniuk a tesztelés nyelvét. Az teszteredményekről a 12 óra letelte után tájékozódhatnak. Javasolják a tanulóknak, hogy önállóan dolgozzanak, bármilyen lesz is az eredmény. Csak így győződhetnek meg saját felkészültségükről, és tervezhetik a további tanulást. Osztályozás ezúttal nem lesz. Amint normalizálódnak a munkafeltételek, a nyolcadikosok hivatalos próba záróvizsgát is tesznek, ami azt jelenti, hogy több alkalmuk is lesz ellenőrizni tudásukat a záróvizsga előtt. Mivel a szerbiai nyolcadikosoknak mintegy 4,4%-a nem rendelkezik az online házi teszteléshez szükséges feltételekkel, illetve nincs internet hozzáférésük vagy megfelelő készülékük, egyes távközlési szolgáltatók adományainak köszönhetően az IT és e-közigazgatási iroda mintegy 2800 diák számára biztosított okostelefont, tabletet és mobil kártyát. Az iskolák segíthetnek majd azoknak a tanulóknak, akiknek az adomány ellenére sem lesznek biztosítva a műszaki feltételek az online teszteléshez. Ugyanis a kombinált tesztelés napján a szervezők PDF formátumban mindhárom tesztet az iskolák rendelkezésére bocsátják. Az online tesztelés célja, hogy a tanulók jobban felkészüljenek a záróvizsgára.
Az online platformot úgy alakították ki, hogy amennyiben a diáknak valamilyen okból megszakad az internetkapcsolata, kikapcsol a számítógépe, vagy bármilyen hiba lépne fel, ugyanonnan tudja folytatni a munkát, ahol abbahagyta. Korábban a szerb oktatási miniszter a próbakisérettségi kapcsán azt mondta, ez egy lehetőség arra, hogy a diákok felmérjék tudásukat, és a rendes kisérettségi kezdetéig pótolhassák az esetleges hiányosságokat.

Ma van anyanyelvből az online próba-kisérettségi

Ma reggel 8 órától este 8 óráig tudják a diákok kitölteni a próba-kisérettségi tesztet anyanyelvből.

Idén a próba-kisérettségit
az interneten keresztül
töltik ki a diákok.
Ma a próba-kisérettségi
anyanyelvből van.
Ma április 22-e,
szerda van.
A magyar embereknek
a magyar az anyanyelvük.
A szerb embereknek
a szerb az anyanyelvük.
A mai próba-kisérettségit
a mojaucionica.gov.rs
internetes oldalon
tudják kitölteni a diákok.
A diákok reggel 8 órától
este 8 óráig tudják kitölteni
a próba-kisérettségit anyanyelvből.
Egyszer tudnak bejelentkezni
a diákok
a mojaucionica.gov.rs
internetes oldalra.
A diákoknak
1 órájuk van arra,
hogy kitöltsék a tesztet
anyanyelvből.
Csütörtökön a próba-kisérettségi
matematikából lesz
az interneten keresztül.
Csütörtök április 23-a,
holnap lesz.
Holnap is reggel 8 órától
este 8 óráig tudják
kitölteni a tesztet a diákok
a mojaucionica.gov.rs
internetes oldalon.
A diákoknak holnap is
1 órájuk lesz arra,
hogy kitöltsék a tesztet
matematikából.
Pénteken a próba-kisérettségi
kombinált feladatokból lesz.
A kombinált feladatok
több tantárgyból lesznek.
Pénteken a diákoknak
90 percük lesz arra,
hogy kitöltsék
a kombinált tesztet.
Az interneten történő
próba-kisérettségiről
már készült KÉK-hír .
Ha érdekli, itt elolvashatja:
KÉK-hír: Online próba-kisérettségi Szerbiában


Napsugaras ősz Palicson

A Palicsi Nyugdíjas Egyesület ünnepi műsort tartott a Vigadóban.

Fennállásuk 45. évfordulója alkalmából számos fellépő szórakoztatta a közönséget. Az Adagio vegyeskórus, a Mon mirage táncegyüttes és a Csillagfény kórus, valamint a Magyarországon élő kínaiak kórusa is énekelt. A jubiláris műsor egyben a hagyományos Napsugaras ősz rendezvény is volt. A szervezők beszámoltak a nyugdíjas egyesület munkájáról és aktivitásairól, és kiosztásra kerültek az alkalmi díjak is.
Tot Lučić Slavica, elnök, Palicsi Nyugdíjas Egyesület: „Mi összekötöttük a Bácsszőlős, Hajdújárás, Ludas, Radanovac és a Makkhetesen működő a helyi szervezeteket. Nagyon sokat mentünk Erdélybe, Cserkeszőlőre, Szekszárdra, Ásotthalomra, Lajosmizsére, Tolnára. Sok helyen voltunk. Makón minden hónapban ingyenes orvosi vizsgálatra mentünk. Nagyon szeretjük ezt a társaságot, úgy élünk, mint egy család.”

Napsugaras ősz Palicson

A Palicsi Nyugdíjas Egyesület ünnepi műsort tartott tegnap a palicsi vigadóban.

Tegnap október 26-a, szerda volt.
Idén ünnepli a 45-ik évfordulóját
a Palicsi Nyugdíjas Egyesület.
Az Adagio vegyeskórus, a Mon mirage táncegyüttes
és a Csillagfény kórus,
a Magyarországon élő kínaiak kórusa is énekelt
a tegnapi Ünnepi műsoron.
Az eseményen a szervezők bemutatták
a Nyugdíjas Egyesület munkáját és tagjait.
Kiosztották az alkalmi díjakat is
a Napsugaras ősz elnevezésű ünnepi műsoron.


Eltűnt egy 80 éves, idős személy a szabadkai kórházból

Harangozó Mihály tegnap hajnali 5 óra körül szökött el a Szabadkai Közkórházból, azóta nem találják.

Mihály először vasárnap tűnt el az otthonából, akkor a lánya és családja egy közeli erdős területen talál rá. Rossz egészségügyi állapota miatt azonnal kórházba szállították, ahol megállapították, hogy koronavírussal fertőzött. Tegnap hajnali 5 óra körül szökött el a Szabadkai Közkórházból, azóta nem találják. Az idős férfi cukorbetegségben is szenved, két napja inzulininjekcióra lenne szüksége. Nikolić Ivanka, Harangozó Mihály lánya mindenkit arra kér, jelezzék, ha látták az idős férfit, és jelentkezzenek a 064/27-50-271-es telefonszámon, vagy értesítsék a rendőrséget.
„Apukám egy nagyon kövér ember, nyolcvan éves, nagyon nehezen megy. Szerintem most úgy néz ki, mint egy hajléktalan, mert vasárnap, amikor eltűnt, erdős részben össze volt kaparva, nem hiszem, hogy amikor kijött a kórházból, hogy valaki segített volna neki, valahova elvinni, vagy autóba betette volna, mert tisztára úgy néz ki, mint egy hajléktalan. Kórházból meg nem értesítettek, ha én délután 2 órakor nem érdeklődök a hollétéről, akkor én nem tudom, hogy ő eltűnt.”

Eltűnt egy idős férfi a szabadkai kórházból

Szerdán hajnali 5 óra körül eltűnt egy idős férfi a Szabadkai Közkórházból.

Tegnap december 9-e,
szerda volt.
Az idős embert
Harangozó Mihálynak hívják.
Mihály tegnap elszökött
a kórházból.
Az idős embert
tegnap óta nem találják.
Mihály 80 éves,
kövér férfi, aki
nagyon nehezen jár.
Az idős ember először
vasárnap tűnt el
az otthonából.
Vasárnap december 6-a volt.
Az idős embert akkor
1 közeli erdős területen
találta meg a családja.
A család bevitte
az idős embert
a szabadkai kórházba.
A kórházban kiderült,
hogy az idős ember
koronavírusos beteg.
Az idős ember
cukorbeteg is.
Aki meglátja
az idős embert,
az hívja fel
a rendőrséget.
Aki meglátja
az idős embert,
az hívja fel
Harangozó Mihály lányát
a következő telefonszámon:
064 275 02 71
Harangozó Mihály
lányát Nikolić Ivankanak
hívják.


Számítástechnikai eszközöket kapott az adai Műszaki Iskola

Az adai Műszaki Iskola az Oktatási, Tudományos és Technológiai Fejlesztési Minisztérium támogatásával 60 asztali számítógépet kapott.

Ezeket teljes felszereléssel, billentyűzettel, egérrel és monitorral együtt kapták, mindemellett pedig két nyomtatóval is gazdagodott az iskola eszközparkja.
Gilice Hilda, igazgató, Műszaki Iskola, Ada: „Iskolánk mivel szakiskola, nagyon sok oktatási profilunk van, különböző szakterületeken, amelyek korszerű, modern számítógépeket igényelnek. Számunkra ez mindig is problémát jelent, mivel biztosítani kell a legújabb konfigurációjukat ahhoz, hogy azok a programok, amelyek a tanmenet elsajátításához szükségesek, mindenképpen a tanulóink rendelkezésére álljanak. Az elektrotechnikán tanuló tanulók, a mechatronikán, gépészeten mindenképpen tudják használni ezeket a számítógépeket. Lecseréljük a meglévőket, illetve hogyha marad még megfelelő mennyiségű új gép, akkor kialakítjuk a hetedik számítógépes tantermünket.”

Számítógépeket kapott az adai Műszaki Iskola

Az adai Műszaki Iskola 60 asztali számítógépet kapott.

Az Oktatási, Tudományos és Technológiai
Fejlesztési Minisztérium támogatásával
kapta az adai iskola a 60 asztali számítógépet.
Teljes felszereléssel kapta
az asztali számítógépeket
az adai Műszaki Iskola .
Ez azt jelenti, hogy a számítógépek mellé
billentyűzeteket, egereket
és monitorokat kapott az adai Műszaki Iskola.
Még 2 nyomtatót is kapott az adai iskola.
Gilice Hilda elmondta, hogy nagyon
sokat jelent az iskola számára az,
hogy jó minőségű számítógépeken
tanulhatnak a diákok.
Gilice Hilda az adai Műszaki Iskola igazgatónője.


Ma van a szláv írásbeliség és kultúra napja

Szerbiában ez nemcsak vallási, hanem állami ünnep is.

Cirill és Metód napja sokáig csak az egyházi naptárban volt ünnep, 2019 óta azonban május 24-e állami ünnep is a szerb kormány döntése alapján. Ezen a napon a szláv írásbeliséget és kultúrát ünneplik, amelyet Cirill és Metód hittérítők alapoztak meg, akik megalkották az első szláv írásmódot, a glagolita ábécét.

Ma, május 24-én van a szláv írásbeliség és kultúra napja.

Szerbiában ez vallási és állami ünnep is.
A szláv írásbeliség és kultúra napjához
Cirill és Metód neve kapcsolódik.
Ez a két ember alkotta meg az első szláv írásmódot.
Az első szláv írást glagolita ábécének nevezzük.
Ez a nap sokáig csak az egyházi naptárban volt
ünnep, Szerbiában.
2019 óta május 24-e állami ünnep is az országban.
A szláv 1 népcsoportot jelent.
A szláv népcsoportok a szláv nyelveket beszélő emberek csoportja.
A szerb nyelv is a szláv nyelvcsoporthoz tartozik.


Emlőrák – a legfontosabb a korai felismerés

A Közügyek riportjában olyan emberek beszélnek a betegségről, akik már átélték a betegséggel járó nehézségeket. Bejátszásunkból azt is megtudhatják, hogyan kell szakszerűen önvizsgálatot végezni.

Soha nem volt a történelemben ilyen sok emlődaganat műtét Szerbiában. Ezt mondta szerb közmédiának a Szerbiai Onkológiai és Radiológiai Intézet igazgatója. Az észak-bácskai körzetben is minden évben több a mellrákkal küzdő nő, és közülük egyre több a fiatal. A körzetben évente 125 és 140 között mozog az újonnan felfedezett emlődaganatos páciensek száma. Ebből 25-30 százalék már az áttétes fázisban van. Fontos a rendszeres önvizsgálat és a korai észlelés.
A szabadkai Bicskei Erika másodjára lépett az emlőrákból való kigyógyulás útjára. Először 2012-ben diagnosztizálták nála, melyből felépült. Nemrégiben kiújult a betegsége, túl van a műtéten. Mint mondja másodjára lelkileg nehezebben viselte a terápiás folyamatot.
Rapajić Valentina két évvel ezelőtt szembesült a mellrákkal, annak ellenére, hogy rendszeresen járt mellultrahangra és mammográfiára. Elmondta, hogy önvizsgálat során vett észre egy csomót magán. A terápiák sikeresnek bizonyulnak, de a másik mellét is el kell távolítani.
Az Egymásért Melldaganat Megelőzéséért és Gyógyulásunkért Egyesület azzal a céllal jött létre Szabadkán, hogy az orvostudományt összekösse a betegekkel, illetve mindenki számára üzenjen, hogy a korai észrevétel kilencven százalékos gyógyulást tud biztosítani-mondta Ágoston Gabriella, alelnök. Az egyesület színes programokkal és életmód-vezetési tanácsokkal látja el tagjait.
Az emlődaganat a nők körében a leggyakoribb daganatos betegség. Pontos okát nem tudni, de bizonyos faktorok együttes hatása idézheti elő - mondta dr. Bagi Teodóra onkológus a Közügyekben. Hozzátette, hogy minél korábban fedezik fel az emlődaganatot, annál egyszerűbb a terápia. Sokban függ, hogy milyen a daganat biológiája. A korai stádiumban a műtéti beavatkozás az elsődleges. A típustól függően írják ki a kemoterápiát és a sugár- vagy hormonkezelést. Az áttétes esetek komplexebbek, de jól ellenőrizhetőek és kezelhetőek. A Szabadkai Közkórkázban a pandémia alatt is zajlottak a terápiás kezelések. Az onkológiai rendelő, az osztály és a nappali kórház folyamatosan várta a pácienseket.

Fontos az emlőrák korai felismerése

Nagyon sok emlődaganat műtétet végeznek Szerbiában.

Az emlődaganat egy rákos megbetegedés a női mellben.
A rák 1 veszélyes betegség.
Az emlődaganatot gyógyítani lehet.
Akkor lehet legjobban gyógyítani
az emlődaganatot, ha az ember időben felismeri azt.
Vajdaságban minden évben egyre több
a mellrákkal küzdő fiatal nő.
Az orvosok azt mondják, hogy nagyon fontos
a rendszeres önvizsgálat és
a korai felismerés a mellráknál.
Az önvizsgálatot otthon is el tudja végezni a nő.
Rendszeres önvizsgálatot
minden hónapban a havi vérzést követő
7 napban a legjobb elvégezni.
Önvizsgálatkor a nő fekvő helyzetben van.
A jobb kezével kitámasztja a fejét hátulról.
Bal kezével körbe kell tapintani mind 2 mellett
és a hónalját is.
Ha elváltozást vagy csomót érez a mellén
vagy a hónalján, akkor a nőnek javasolt orvoshoz menni.
Az orvos segíteni tud.
Szabadkán létre jött egy szervezet
a melldaganatos nők segítése céljából.
A szervezet neve az Egymásért Melldaganat
Megelőzéséért és Gyógyulásunkért Egyesület.
A szervezet összeköti a betegeket az orvosokkal.
A szervezet tagjai hasznos tanácsokat adnak
a mellrákos nők számára.
A szervezet tagjai is elmondták, hogy
nagyon fontos a korai észrevétel a mellrák esetében.
A korai észrevétel esetén lehet
kigyógyítani a nőt a mellrákból.
A szervezet érdekes programokat is szervez
az egyesület tagjainak.


A nyáron magas lesz a parlagfű pollenkoncentrációja

Ezen a nyáron várhatóan magas lesz a parlagfű pollenkoncentrációja - mondta Nékám Kristóf a magyar közmédia hétfő reggeli műsorában.

A Magyar Allergia Szövetség elnöke ismertette, hogy a pollenekre ragadó darabos szennyeződések, irritáló anyagok sokkal rosszabb hatással lehetnek az emberre, mint maga a pollen. Kitért arra is, hogy sokaknál a következő időszakban a pollenek mellett a rovarcsípések és a napfény is kiválthat allergiát. A jelentkező bőrirritációs tünetek nagyon hasonlóak, de súlyosságukban nagyon eltérőek lehetnek, mondta az allergológus.

Ezen a nyáron várhatóan magas lesz a parlagfű pollenkoncentrációja.

A parlagfű pollenjére
sok ember allergiás.
A pollen virágport jelent.
A parlagfűre allergiás ember
sokat tüsszög, viszket a szeme
és folyik az orra.
A magas pollenkoncentráció
azt jelenti, hogy a parlagfűnek
nagyon sok virágpora van
a levegőben.
A parlagfűről a virágpor
a levegőbe jut,
az emberek pedig
belélegzik azt.
Aki allergiás a parlagfűre,
az kellemetlenül érzi magát
a nyári időszakban.
Nemcsak a parlagfűre
allergiás sok ember
a nyári időszakban,
hanem a rovarcsípésekre
vagy a napfényre is.
Az allergia miatt
az ember bőrén
kialakulhatnak kisebb
vagy nagyobb sebek.
Ilyenkor orvoshoz kell menni.
Az allergiával foglalkozó
orvost allergológusnak hívjuk.
Az allergológus segít abban,
hogy jobban érezze magát
az allergiás ember.


Őszi találkozó

Zentán találkoztak a sajátos nevelési igényű gyermekek a 18. Őszi találkozón. Az eseménynek a Thurzó Lajos Általános Iskola adott otthont.

Vajdaság több településéről mintegy 130 tanuló érkezett, akiket 50 pedagógus kísért. A diákok szavalattal, tánccal, énekkel vagy jelenettel mutatkoztak be társaiknak.
Halápi Róbert, Óbecse: „Sok barátom van itt, találkozunk más barátokkal, lányokkal, ismerkedünk.”
A gyerekek őszi témájú képzőművészeti alkotásokat készítettek erre az alkalomra, amiből kiállítás nyílt.
Bozsó Róbert és Kovács Noémi, Hódegyháza:„- Szép rajzokkal.
- Én egy szép farkas rajzzal, ami be lesz színezve.”
A találkozón a pedagógusok eszmecserét folytattak az időszerű kérdésekről és megosztották egymással tapasztalataikat.
Ács Gabriella, gyógypedagógus, Óbecse: „A gyerekek szeptember elsején már izgulnak, és várják, hogy mikor jövünk Zentára az őszi találkozóra. Nagy lelkesedéssel tanulják a verset és várják, hogy találkozzanak a barátaikkal. Mi, pedagógusok örülünk, hogy van egy alkalom, ahol tudunk tapasztalatot cserélni, találkozni, elbeszélgetni.”
A rendezvény célja minden évben az, hogy a vidékről érkező gyerekek más környezetet is megismerjenek, ezzel hozzájárulva személyiségük fejlődéséhez és a közösségbe történő könnyebb beilleszkedésükhöz.
Oláj Ibolya, tanítónő, Thurzó Lajos Általános Iskola, Zenta: „Ez több mint egy iskolai rendezvény, hiszen ezeknek a gyerekeknek lehetőséget adunk arra, hogy bemutatkozhassanak. Ők nem tudnak eljutni különböző versenyekre, itt viszont megmutathatják, hogy milyen tehetségesek. Képzőművészeti alkotásokat hoznak, különböző munkákat, és utána bemutatkoznak jelenetekkel, tánccal.”
Az Őszi találkozót 20 évvel ezelőtt szervezték meg először.
Tandari Ferenc, igazgató, Thurzó Lajos Általános Iskola, Zenta: „Nem számolva a két évet, amikor a covid miatt nem tudtunk ilyen szép számban összejönni. A mai találkozó az a 18., tehát ünnepelhetünk is, hiszen nagykorúvá váltunk.”
A rendezvényen a gyerekek és a pedagógusok ajándékot kaptak a Magyar Nemzeti Tanácstól. Az eseményen elhangzott, az MNT támogatása nélkül nem valósulhatott volna meg az Őszi találkozó.

Őszi találkozó Zentán

Tegnap 18. alkalommal szervezték meg az Őszi találkozót Zentán.

A sajátos nevelési igényű gyerekek számára
szervezik meg minden évben az Őszi találkozót.
Sajátos nevelési igényű gyermek például
a látássérült gyerek, a mozgássérült gyerek
a tanulásban akadályozott gyerek.
A rendezvényt a zentai Thurzó Lajos Általános Iskolában tartották meg.
Vajdaság több településéről is érkeztek diákok
az Őszi találkozóra.
Összesen 130 tanuló érkezett a találkozóra.
A diákok verseket szavaltak, táncoltak és előadásokkal készültek.
A gyerekek őszi témájú rajz alkotásokat is készítettek a találkozóra.
Ezekből a rajzokból kiállítás nyílt.
A gyerekeket 50 pedagógus kísérte el a találkozóra.
Pedagógus például a tanító, a tanár, a gyógypedagógus.
A pedagógusok fontos témákról tudtak beszélgetni egymással
a rendezvényen.
A rendezvény célja minden évben az,
hogy a falvakról érkező gyerekek más környezetet is megismerjenek.
Az Őszi találkozót 20 évvel ezelőtt szervezték meg először.
A rendezvényen a gyerekek és a pedagógusok
ajándékot kaptak a Magyar Nemzeti Tanácstól.
A Magyar Nemzeti Tanács rövidítése az MNT.
Az eseményen a szervezők elmondták, hogy
az MNT támogatásával tudták megszervezni az Őszi találkozót.


Megkezdődött a szabadkai férfiak katonai nyilvántartásba vétele

A szerb Védelmi Minisztérium szabadkai központja megkezdte a 2003-ban született szerbiai állampolgárságú férfiak katonai nyilvántartásba vételét.

A nyilvántartásba való felvétel nem behívó a sorkatonai szolgálatra, erre minden évben sor kerül.
A minisztérium arra kéri az érintetteket, hogy február 28-ig jelentkezzenek Szabadkán, a Raichle Ferenc park 1-es szám alatti irodájukban munkanapokon 9 és 15 óra között. Azok a fiatal férfiak, akik külföldön tartózkodnak, az említett törvényi kötelezettségüknek az adott országban található szerb diplomáciai, vagy konzuli szolgálatnál tehetnek eleget - teszik hozzá szerkesztőségünkhöz eljuttatott közleményükben.

Szabadkán is megkezdődött a férfiak katonai nyilvántartása.

Idén a 2003-ban született
szerbiai állampolgárságú
férfiak katonai
nyilvántartását
készítik el.
Idén 2021. van.
A 18. életévet betöltő
férfiaknak minden
évben elkészítik
a katonai nyilvántartását
Szerbiában.
Ez nem azt jelenti,
hogy a 18 éves
férfinak el kell
mennie katonának.
A katonai nyilvántartásba
beírják a 18 éves
fiatal férfi adatait.
Szabadkán is megtörténik
a katonai nyilvántartás.
Minden szabadkai
szerb állampolgárú
2003-ban született
férfinak február 28-ig
jelentkezni kell
Szabadkán,
a Raichle Ferenc park 1-es címen.
Itt 1 iroda van, ahova
hétfőtől péntekig
reggel 9 órától
délután 3 óráig
lehet menni jelentkezni
a katonai nyilvántartásra.
Azoknak a fiatal férfiaknak is
kötelező jelentkezni
a katonai nyilvántartásra,
akik külföldön tartózkodnak.
Ezt az adott országban
található szerb
diplomáciai, vagy
szerb konzuli szolgálatnál
lehet megtenni.
Például az a fiatal férfi,
aki Magyarországon él,
annak a katonai
nyilvántartásra
a Magyarországon
található szerb diplomáciai
vagy szerb konzuli
szolgálatnál kell jelentkezni.


Engedélyezhetik a 12-15 évesek oltását Szerbiában

Ma ülésezik a szerbiai gyógyszer-felügyeleti hatóság, amely eldönti, engedélyezik-e a 12-15 éves gyerekek oltását a Pfizer koronavírus elleni vakcinájával.

Mirsad Đerlek egészségügyi államtitkár elmondta, azt várja, hogy az illetékes szerv engedélyt ad a fiatalok immunizálására. Az amerikai Élelmiszer- és Gyógyszerhatóság és az Európai Gyógyszerügynökség egyébként már jóváhagyta az említett vakcina alkalmazását a 12-15 éves korosztály körében. Đerlek hozzátette, először valószínűleg a krónikus betegségben szenvedő gyerekek fogják megkapni a vakcinát.

Már Szerbiában is felvehetik a védőoltást a 12 és 15 év közöttiek

Engedélyezték Szerbiában, hogy a 12 és 15 év közötti fiatalok is felvegyék a védőoltást.

A 12 és 15 év közötti fiataloknak
csak a Pfizer nevű koronavírus elleni védőoltás
felvételét engedélyezik Szerbiában.
Az orvosok szerint ez a védőoltás biztonságos
a fiatal korosztály számára is.
Tervek szerint először a krónikus beteg
fiatalok kaphatják meg a Pfizer vakcinát.
Krónikus betegség például a cukorbeteg,
a szívbeteg, a magas vérnyomású beteg.
Ez után következne az összes többi
12 és 15 év közötti fiatal, aki fel akarja venni
a koronavírus elleni védőoltást.
Már Amerikában is engedélyezték
a 12 és 15 év közötti fiataloknak
a Pfizer BioNTech koronavírus elleni védőoltás felvételét.


Virágzik a parlagfű - gaz vagy gyógynövény?

Megkezdődött a parlagfű virágzása, emiatt egyre több az allergiás megbetegedés.

Amíg egyesek gaznövényként tartják számon és szenvednek miatta, addig mások szerint olyan gyógynövényként kellene tekinteni rá, ami akár ki is gyógyíthatja a beteget az allergiából.
Derékig ér Óbecsén az alsóvárosi temetőben a szójaültetvényen található parlagfű. Virágzása nemrégiben kezdődött, de tömeges virágzás augusztusban és szeptemberben lesz. Hatékonyan védekezni ellene a június vége előtti kaszálással lehet. A növény virágzása rengeteg ember számára jelenti a szenvedés kezdetét.
Dr. Koncz Gyula, óbecsei háziorvos: „Többnyire tüsszögéssel járnak a tünetek, köhögés, orrfolyás, szem- és torokviszketegség, fulladásos rohamok.”
A leggyakoribb orvosi javaslat szerint az allergiásoknak kerülniük kell a parlagfüvet, és sokan gyógyszert szednek ilyenkor a panaszaikra. Pedig a zsenge parlagfűvel gyógyulni is lehet – mondja a háziorvos: „A parlagfű fiatal hajtásait gyógynövényként is szokták használni immunerősítőként, immunmodulátorként. Ha valaki allergiás rá, az a fiatal hajtásokból vagy teát főz, vagy elfogyasztja nyersen, és ez mérsékelheti a későbbi allergiás reakciókat.”
Ma még a legtöbben gazként tekintenek erre a növényre, de a debreceni egyetemen évek óta foglalkoznak a parlagfű hasznosításával.
Gilvázi István, az óbecsei Than Fivérek Értelmiségi Kör keretében működő Alkotók és Újítók Szakcsoportjának tagja: „Az ő alapjukat is az indiánok parlagfű-felhasználása késztette arra, hogy elgondolkodjanak, mire lehetne felhasználni gyógyítás céljára a teáját. A friss hajtásaiból lekvárokat lehet készíteni, és mindezt fel lehet használni vérzéscsillapításra, gyomorbetegségek ellen, rovarcsípésre, gyulladt sebekre, fejbőrmosásra, szemgyulladásra stb. Teáját viszont székrekedésre, bélgörcsre, hányásra, mellhártyagyulladásra és lázcsillapításra lehet felhasználni.”
Óbecsén jelenleg még inkább irtják, mint hasznosítják ezt a növényt. A kommunális felügyelőség tájékoztatása szerint a lakosok kötelesek a tulajdonukban lévő vagy az általuk használt területeken kiirtani a parlagfüvet, ha pedig máshol találkoznak vele, azt az önkormányzatban kell bejelenteniük.

Virágzik a parlagfű

A parlagfű pollenjére
sok ember allergiás.
A pollen ugyanaz,
mint a virágpor.
Az allergiás ember
tüsszög, taknyos,
viszket a szeme
és fejfájása van.
Sok ember azt mondja,
hogy a parlagfű gaz,
amit ki kell irtani.
Vannak emberek akik
azt mondják,
hogy a parlagfű gyógynövény.
Gyógynövényekkel
betegségeket is lehet
gyógyítani.
A parlagfű legerősebben
augusztusban
és szeptemberben fog virágozni.
A parlagfüvet az embereknek
le kell kaszálniuk, ha az
a házuk területén van.
Sok orvos azt mondja,
hogy a parlagfűre allergiás
emberek ne menjenek
olyan helyre, ahol
sok a parlagfű.
Sok parlagfűre allergiás
ember gyógyszert szed
az allergiája ellen.
Vannak orvosok
akik azt mondják,
hogy a parlagfű allergiára
a parlagfű fiatal virágából
teát kell készíteni,
és meginni,
vagy a parlagfű fiatal virágát
meg kell enni, és az is
gyengíti az allergiát.
A parlagfű friss virágából
például lekvárt is lehet
készíteni, ami jó
a gyomorbetegségek ellen,
a rovarcsípésre, a fejbőrmosásra,
a szemgyulladásokra.
A parlagfű friss virágából
teát is lehet készíteni,
ami jó a hasfájás ellen,
a hányás ellen,
és a lázcsillapításra is.
Térségünkben még
főleg irtják a parlagfüvet,
és kevés az az ember,
aki gyógynövényként
használja.